
10. pielikums
Iepirkuma ID. Nr. RSU 2024/50/AK 
Nolikumam (ar 11.07.2024.grozījumiem)

LĪGUMS Nr. _____________
Par RSU sporta bāzes Cigoriņu ielā 3, Rīgā pārbūves būvdarbiem


Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

Rīgas Stradiņa universitāte, reģistrācijas Nr.90000013771 (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), juridiskā adrese Dzirciema iela 16, Rīga, LV-1007  (turpmāk – Pasūtītājs), tās rektora _____________ personā, no vienas puses,
un
__________________(jānorāda Uzņēmēja nosaukums atbilstoši Latvijas Republikas Uzņēmumu reģistram), reģistrācijas Nr._____________, juridiskā adrese _________________ (turpmāk – Uzņēmējs), kuru uz _______________ (jānorāda tiesiskais pamats) pamata pārstāv tās _____________ (jānorāda pārstāvēttiesīgās personas vārds un uzvārds),  no otras puses (turpmāk – abi kopā un katrs atsevišķi Puse/-s), 

pamatojoties uz atklāta konkursa “RSU sporta bāzes pārbūves būvdarbi  Cigoriņu ielā 3, Rīgā”, iepirkuma identifikācijas Nr. RSU 2024/50/AK (turpmāk  – Iepirkums) rezultātiem, bez maldības viltus un spaidiem, noslēdz šādu līgumu (turpmāk – Līgums):
LĪGUMĀ LIETOTIE TERMINI
Tehniskā specifikācija – tehnisko, funkcionālo un citu saistīto prasību dokumentācijas kopums, kas nosaka, papildina, detalizē vai sniedz papildus informāciju par Objektu un tā būvniecības procesa realizāciju. Tehniskā specifikācija un visi tās pielikumi ir Līguma neatņemamas sastāvdaļas. Ja ir neatbilstības starp Tehniskās specifikācijas pielikumiem, noteicošais ir pielikums vai tā atsevišķs punkts, vai grafiskā daļa, kas nosaka kvalitatīvāku un Pasūtītājam ekspluatācijā saimnieciski izdevīgāku gala rezultātu.
Objekts – nekustamais īpašums Cigoriņu ielā 3, Rīgā (kadastra Nr. 0100 055 0006), tā sastāvā esošās būves ar kadastra apzīmējuma Nr. 01000550006001, Nr. 01000550006002, Nr. 01000550006006, esošais zemes gabals ar kadastra apzīmējuma Nr. 0100 055 0006, attiecināmā esošā struktūra (ēkas, esošās komunikācijas, zeme, zeme zem ēkas, teritorijas infrastruktūra un citi elementi), kā arī cita struktūra un darbu zonai piegulošā teritorija atbilstoši Būvniecības ieceres dokumentācijai.
Būvobjekts – Objekta daļa, kurā veicami būvdarbi (darbu zona). Pirms būvdarbu uzsākšanas, izstrādājot darbu veikšanas projektu un saskaņā ar darbu organizācijas projektu, Būvobjekta robežas tiek precizētas un saskaņotas ar Pasūtītāju un/vai Objekta lietotāju.
Būvniecības ieceres dokumentācija/BID – (1) SIA “BŪVDIZAINS”, reģistrācijas Nr. 43603011124, izstrādāts būvprojekts, kura realizācijai Rīgas domes Pilsētas attīstības departaments 2021.gada 05.oktobrī izdeva būvatļauju Nr. BIS-BV-4.1-2021-7643 būvprojekta sastāvā “RSU sporta bāzes pārbūve Cigoriņu ielā 3, Rīgā” realizācijai; (2)  būvniecības iecere “RSU sporta bāzes žogs”. Būvniecības ieceres dokumentācijas tvērumā ir tostarp, bet ne tikai BID izmaiņas, ja tādas būs, kā arī cita ar būvdarbu realizāciju saistīta dokumentācija, kas nav ietverta BID, bet kas saistīta un nepieciešama Līguma izpildei.
Darbi – būvdarbi un citi darbi, kurus Uzņēmējs veic, lai realizētu būvniecības ieceri dabā saskaņā ar Iepirkumu, Līgumu, tā pielikumiem (t.sk. Tehnisko specifikāciju), Būvniecības ieceres dokumentāciju, Latvijas Republikā spēkā esošiem normatīviem aktiem (turpmāk – normatīvie akti) un Pasūtītāja prasībām.
Būvuzraugs – Pasūtītāja normatīvajos aktos noteiktajā kārtībā pieaicināts speciālists (fiziska vai juridiska persona), kurš ir kompetents veikt būvuzraudzību un realizē būvdarbu būvuzraudzību saskaņā ar normatīvo aktu prasībām.
Autoruzraugs – Būvniecības ieceres dokumentācijas autors, tā piesaistītie būvspeciālisti vai cita persona, kas normatīvo aktu noteiktajā  kārtībā nodrošina būvdarbu autoruzraudzību.
Būvniecības dalībnieki – Pasūtītājs, Būvuzraugs un Autoruzraugs visi kopā.
Darbu izpildes grafiks – laika grafiks, kurā atspoguļoti Darbu, tai skaitā, būvdarbu norises un izpildes starptermiņi un termiņi. 
Finanšu piedāvājums – Uzņēmēja Iepirkuma ietvaros piedāvātā Līgumcena par Darbiem, neieskaitot PVN.
Defekts – ikviens būvdarbu kvalitātes trūkums, iestrādes bojājums, nepilnība, t.sk ilgmūžības un noturības nepilnība, funkciju traucējums u.tml., kas radies būvdarbu laikā vai Garantijas laikā. Defekti Līguma izpratnē ir tostarp, bet ne tikai nekvalitatīvi veikti būvdarbi, Līguma noteikumiem neatbilstoši, nekvalitatīvi materiāli,  un/vai citādi būvdarbu defekti (tostarp vizuāli, akustiskie) u.tml.
DVP – normatīvajos aktos noteiktajā kārtībā izstrādāts un saskaņots ar Pasūtītāju un Būvuzraugu darbu veikšanas projekts.
Būvvalde –  iestāde vai struktūrvienība vai vairāku pašvaldību izveidota iestāde, kas normatīvo aktu noteiktajā kārtībā pilda būvvaldes funkcijas.
Nedēļa – septiņu diennakšu ilgs laika periods, skaitot no Līguma spēkā stāšanās dienas.
PVN – pievienotās vērtības nodoklis saskaņā ar normatīvajiem aktiem.
Piegādātājs – atsevišķa iepirkumu ietvaros noskaidrots, RSU pārstāvēts, tehniskajā specifikācijā noteiktu, saistošu darbu un preču piegādes un uzstādīšanas nodrošinātājs.
Dienas – kalendārās dienas.
LĪGUMA PRIEKŠMETS
Pasūtītājs uzdod, bet Uzņēmējs apņemas ar saviem darba rīkiem, tehniskajiem līdzekļiem, materiāliem, darbaspēku un citiem nepieciešamajiem resursiem veikt šādus Darbus:
RSU sporta bāzes Cigoriņu ielā 1, Rīgā pārbūves būvdarbus;
RSU\Piegādātāja(-u) darbu koordināciju, tai skaitā, atsevišķu inženiersistēmu ieregulēšanu, mēbeļu un iekārtu, aprīkojuma tehnisko savietošanu, saslēgšanu ar jau izbūvētām vai būvējamām ēkas inženiersistēmām un komunikācijām. Darbu koordinācijas tvērumā ietilpst Tehniskajā specifikācijā norādītie pienākumi, tai skaitā:
sporta aprīkojuma uzstādīšanas koordinācija, tai skaitā, aprīkojuma tehniskā savietošana, saslēgšana ar jau izbūvētām vai būvējamām ēkas inženiersistēmām un komunikācijām;
multi-media un apskaņošanas iekārtu uzstādīšana un ieregulēšanas koordinācija, tai skaitā, iekārtu tehniskā savietošana, saslēgšana ar jau izbūvētām vai būvējamām ēkas inženiersistēmām un komunikācijām;
mācību, koplietošanas un administratīvo telpu mēbeļu uzstādīšanas koordinācija, tai skaitā, mēbeļu tehniskā savietošana, saslēgšana ar jau izbūvētām vai būvējamām ēkas inženiersistēmām un komunikācijām;

AVK-A; AVK-K; AVK-V sistēmu parametru ieregulēšana, AVK-A; AVK‑K; AVK-V sistēmu galīgā ieregulēšana, darbības sinhronizācija ar VAS programmatūru. Lietošanas instrukciju un izpilddokumentācijas noformēšana, nodošana Pasūtītājam;
VAS sistēmas programmatūras struktūrshēmas izstrāde, VAS sistēmas programmatūras pabeigšana, darbības sinhronizācija ar AVK-A; AVK-K; AVK-V sistēmu regulējumu. Lietošanas instrukciju un izpilddokumentācijas noformēšana, programmatūras nodošana Pasūtītājam;
3D pamatmodeļa izstrāde, 3D modeļa pabeigšana, sasniedzot pilnu funkcionalitāti un nodošana Pasūtītājam;
stikloto konstrukciju marķēšana, to piesaiste QR kodam. Nepieciešamās dokumentācijas sagatavošana QR koda informācijas nolasīšanai. Marķējuma atbilstības pārbaudes veikšana;
AS "Sadales tīkls"  organizēto būvdarbu koordinācija. AS “Sadales tīkls” būvdarbi tiks veikti uz paskaidrojuma raksta inženierbūvei “Ārējā elektroapgāde, Cigoriņu iela 3, Rīga, TN 102130234” (BIS lietas Nr. BIS‑BL‑693803-100491), kuru 2023.gada 07.novembrī akceptēja Rīgas domes Pilsētas attīstības departaments, pamata. 
Uzņēmējs Darbus veic saskaņā ar: 
Tehnisko specifikāciju un tās pielikumiem (___.pielikums);
Finanšu piedāvājumu (___.pielikums); 
Darbu izpildes grafiku (___.pielikums);
Būvniecības ieceres dokumentāciju un tās izmaiņām;
DVP un citu ar Līguma un Darbu izpildi saistīto dokumentāciju;
Līguma noteikumiem, Būvniecības dalībnieku (t.sk. Pasūtītāja) norādījumiem un normatīviem aktiem. 
Uzņēmējam, kā kvalificētam, prasmīgam un pieredzējušam Darbu lietpratējam, nepieciešams veikt arī citus darbus, kas tieši nav norādīti Līgumā un/vai tā pielikumos un, kurus Pasūtītājs nav īpaši detalizējis, bet tie izriet no Darbu procesa jēgas, tehnoloģijas, normatīviem aktiem un būtības, un ir saprātīgi, pamatoti nepieciešami un izsecināmi Darbu pilnīgai izpildei.
Uzņēmējs kā lietpratējs Darbu veikšanas ietvaros patstāvīgi plāno un uzņemas atbildību pret Pasūtītāju par Darbu izpildei nepieciešamo dokumentāciju un tās saturu, apjomu, nepieciešamajiem saskaņojumiem un citu formalitāšu kārtošanu attiecīgajās institūcijās, un par citām nepieciešamām aktivitātēm pilnvērtīgai Darbu izpildei Līgumā noteiktajos termiņos un kārtībā, par pielīgto Līgumcenu, ņemot vērā Tehniskajā specifikācijā Pasūtītāja noteiktos būvniecības mērķus un būtību. Tomēr izmaiņas no Pasūtītāja sākotnēji definētajām prasībām pēc Uzņēmēja iniciatīvas pieļaujamas tikai ar iepriekšēju Pasūtītāja saskaņojumu un Uzņēmējam uzņemoties atbildību par nepieciešamo izmaiņu nepieciešamību saskaņā ar normatīvajiem aktiem vai citiem apsvērumiem. 
Uzņēmējs uzņemas projekta vadītāja funkcijas (norīkots par projekta vadītāju un darba aizsardzības koordinatoru 2003.gada 01.marta Ministru kabineta noteikumu Nr.92 “Darba aizsardzības prasības, veicot būvdarbus” izpratnē), kā arī nodrošina šajos noteikumos, tai skaitā, noteikumu 9., 11., 12. un 13. punktā noteikto pienākumu izpildi.
Darbu veikšanai Uzņēmējs piesaista šādus speciālistus:
(Aizpilda atbilstoši piedāvājumam Iepirkumā, jānorāda sertifikāta Nr.); 
(Aizpilda atbilstoši piedāvājumam Iepirkumā, jānorāda sertifikāta Nr.)
Darbu veikšanai Uzņēmējs piesaista šādus apakšuzņēmējus (ja piesaista):
 (Aizpilda atbilstoši piedāvājumam Iepirkumā, jānorāda būvkomersanta reģistrācijas Nr.);
(Aizpilda atbilstoši piedāvājumam Iepirkumā, jānorāda būvkomersanta reģistrācijas Nr.);
LĪGUMCENA UN NORĒĶINU KĀRTĪBA
Līgumcena par Darbiem kopā ir ______________ EUR (summa vārdiem; turpmāk – Līgumcena) bez PVN. Līgumcena sastāv no: 
Līgumcenas daļas par Līguma 2.1.1.punktā noteiktiem Būvdarbiem ____________ EUR (summa vārdiem) bez PVN;
Līgumcenas daļas par Līguma 2.1.2.punktā noteikto RSU\Piegādātāja(-u) darbu koordināciju ______________ EUR (summa vārdiem) bez PVN. Cenas par katru atsevišķu darbu koordinācijas pakalpojuma vienību ir norādītas Finanšu piedāvājumā. 
[bookmark: _Hlk88386455]Līgumcenā ir iekļautas visas izmaksas, kas saistītas ar Darbu izpildi, tai skaitā, bet ne tikai Uzņēmēja neparedzētie darbi, visas izpētes, nodokļi (izņemot PVN), nodevas, apdrošināšanas izmaksas, sagatavošanās darbi, palīgdarbi, visi materiāli, būvizstrādājumi, mehānismi, instrumenti, tehnika, Darbu izpildei piesaistīto cilvēkresursu un apakšuzņēmēju atalgojums un citi resursi, izejmateriāli, kā arī tehnisko noteikumu, slēdzienu, atzinumu, saskaņojumu (t.sk. administratīvas darbības BIS) un informācijas apkopšanas, uzmērīšanas, apsekošanas, un iekārtas transporta, tehnikas pirkšanas/nomas un apdrošināšanas izmaksas, kā arī to darbu izmaksas, kas nav tieši iekļautas Līgumā un/vai tā pielikumos, bet kuru izpildes vai pielietojuma nepieciešamība izriet no būvniecības ieceres mērķa, Objekta rakstura un/vai apjoma, Tehniskās specifikācijas un,  kuru izpilde vai pielietojums var būt nepieciešams kvalitatīvai un savlaicīgai Darbu izpildei. Tāpat Līgumcenā ir iekļauta samaksa par jebkādu Darbu nepilnību vai defektu novēršanu Darbu izpildes gaitā, izmaiņu un/vai labojumu veikšanu jau realizētajos Darbos, ja ir konstatēti Uzņēmēja veikto Darbu defekti un/vai trūkumi. 
Uzņēmējs ir pilnībā atbildīgs par visu nodokļu, nodevu un citu obligāto maksājumu, kas saistīti ar Darbu izpildi, savlaicīgu un pilnīgu veikšanu, kā arī par Līgumā paredzēto maksājumu saņemšanu, materiālu piegādi un importu/eksportu, iekārtu izmantošanu, jebkādām licencēm un atļauju maksām. Uzņēmēja pienākums ir jebkurā brīdī, ne vēlāk kā 5 (piecu) dienu laika pēc Pasūtītāja pieprasījuma, iesniegt Pasūtītājam visus pamatoti nepieciešamos dokumentus, kas apliecina augstāk minēto nodokļu, nodevu un citu obligāto maksājumu samaksu un parādu neesamību. 
NORĒĶINU KĀRTĪBA
[bookmark: Add_8]Pasūtītājs maksā Uzņēmējam Līguma 3.1.1.punktā noteikto Līgumcenas daļu par Uzņēmēja faktiski veiktajiem un Pasūtītāja pieņemtiem būvdarbiem pa daļām, ievērojot Līguma 8.nodaļā noteikto kārtību, 10 (desmit) darba dienu laikā no ikmēneša būvdarbu pieņemšanas – nodošanas akta abpusējas parakstīšanas un attiecīgā rēķina saņemšanas. 
No katras Līguma 3.4.punktā noteiktajā kārtībā maksājamās summas, Pasūtītājs ietur garantijas saistību izpildes samaksas ieturējumu 3% (trīs procentu) apmērā, kas kopumā veidos Līgumcenas nobeiguma maksājumu 3% (trīs procentu) apmērā no Līgumcenas. Ieturējums tiek izmantots saskaņā ar Līguma noteikumiem un izmaksāts Uzņēmējam Līgumā noteiktajā kārtībā. Ja Uzņēmējs nepilda vai nepienācīgi pilda Darbus un/vai Līgumā noteiktas saistības, Pasūtītājs ir tiesīgs šajā punktā noteikto ieturējuma summu izmantot Darbu izpildes gaitā vai arī Garantijas laikā konstatēto defektu un trūkumu novēršanas apmaksai trešajām personām, līdz ar to attiecīgi samazinot Uzņēmējam izmaksājamo nobeiguma maksājumu. Tāpat Pasūtītājam ir tiesības uz ieturētās summas rēķina segt izmaksas un zaudējumus, kas tam ir radušās vai var rasties sakarā ar Uzņēmēja saistību savlaicīgu neizpildi vai neizpildi vispār, vai nepilnīgu saistību izpildi saskaņā ar Līgumu, kā arī segt Pasūtītāja prasījumus pret Uzņēmēju par līgumsoda, kas var tikt piemērots saskaņā ar Līguma noteikumiem, samaksu. Ja Pasūtītājam atbilstoši Līguma noteikumiem netiek iesniegts Garantijas laika garantijas nodrošinājums, Pasūtītājs neizmaksā Uzņēmējam šajā punktā paredzēto ieturējumu līdz Garantijas laika beigām. 
Ja Puses lemj par Darbu satura izmaiņām, Puses saskaņo izmaiņas rakstveidā Līgumā noteiktajā kārtībā un apmērā, noslēdzot atsevišķu rakstveida vienošanos. Puses izmaiņām piemēro tādas pašas cenas kā analogām izmaksu pozīcijām Līgumā, bet būvdarbiem, kam analogu Līgumā nav, cenu nosaka Pasūtītājs, vadoties no līdzīga rakstura būvdarbu cenām Līgumā, vai, ja līdzīga rakstura būvdarbu cenas Līgumā nav, vadoties no Uzņēmēja iesniegtās un Pasūtītāja piesaistītā personāla saskaņotās cenas kalkulācijas (aprēķina), noformējot attiecīgu aktu. 
Pasūtītājs maksā Uzņēmējam Līguma 3.1.2.punktā noteikto Līgumcenas daļu par Uzņēmēja faktiski veiktajiem un Pasūtītāja pieņemtiem darbiem pa daļām. Samaksa tiek veikta 10 (desmit) darba dienu laikā no attiecīgas Darbu daļas pieņemšanas – nodošanas akta abpusējas parakstīšanas un attiecīgā rēķina saņemšanas.
Pirms Darbu uzsākšanas, kā arī turpmākajā Darbu izpildes procesā Uzņēmējam, ievērojot Līgumā noteiktos priekšnoteikumus, ir tiesības saņemt avansu Darbu izpildei līdz 10% (desmit procentu) apmērā no Līguma 3.1.punktā noteiktās Līgumcenas.
Uzņēmējs avansa maksājumu ir tiesīgs saņemt, ievērojot šādus priekšnosacījumus: 
ne mazāk kā  8% (astoņi procenti) no avansa summas izmantojama materiālu un iekārtu iegādei. Kopā ar avansa pieprasījumu Uzņēmējs iesniedz sarakstu ar/par avansu iegādājamām iekārtām, materiāliem. Ja iekārtas, materiāli neatbilst sadaļām, kurus Pasūtītājs norādījis pie Iepirkumu dokumentācijas, Uzņēmējam jāpamato atšķirīga izvēle un jāsaņem Pasūtītāja piekrišana. Atbilstoši iesniedzamajam sarakstam Būvuzņēmējs norāda plānoto piegādes laiku katrai sarakstā minētai pozīcijai. Pēc piegādes termiņa notecēšanas Pasūtītājs ir tiesīgs pieprasīt uzrādīt dokumentus, kuri apliecina piegādes faktu;
Uzņēmējs 10 (desmit) dienu laikā no Līguma noslēgšanas iesniedz pieteikumu avansa nepieciešamībai;
Uzņēmējs saskaņā ar Līguma 8.2. punktu iesniedz ar Pasūtītāju saskaņotu attiecīgā avansa izpildes nodrošinājumu saskaņā ar Līgumam pievienoto formu (__.pielikums).
No Līgumcenas Pasūtītājs ietur Līguma 3.8.punktā minēto avansa apjomu, ja Uzņēmējam ir izsniegts avanss.
Avansa maksājumu Pasūtītājs ikmēnesi ietur līdz Līguma darbības 6 (sestajam) mēnesim (ieskaitot) atbilstoši Naudas plūsmas grafikam (___.pielikums);. Avansa dzēšana tiek veikta proporcionāli naudas plūsmas apgrozījumam par pirmajiem sešiem mēnešiem, ko Uzņēmējs ir iesniedzis, uzsākot Līgumu. 
Pasūtītājs ir tiesīgs veikt ātrāku avansa dzēšanu nekā noteikts Līguma 3.11.punktā, ja pirmo trīs mēnešu laikā Uzņēmējs nevar uzrādīt dokumentus, kuri apliecina, ka vismaz 70% no plānotajiem materiāliem un iekārtām ir iegādāti  atbilstoši Līguma 3.9.1.punkta nosacījumiem. 
CITI NOTEIKUMI
Līgumcena pilnā apmērā tiek izmaksāta, kā arī veiktie ieturējumi tiek atmaksāti 30 (trīsdesmit) dienu laikā no dienas, kad ir iestājušies visi turpmāk minētie priekšnoteikumi:
starp Pusēm ir abpusēji parakstīts Galīgais būvdarbu pieņemšanas-nodošanas akts;
Būvobjekts ir pieņemts ekspluatācijā atbilstoši normatīvo aktu prasībām;
Uzņēmējs ir iesniedzis Līguma noteikumiem atbilstošu Garantijas laika nodrošinājumu;
Uzņēmējs ir iesniedzis Līguma noteikumiem atbilstošu rēķinu par veiktajiem Darbiem;
Ir pilnībā pabeigti Līgumā 2.1.2.punktā norādītie darbi. 
Visi Līgumā paredzētie maksājumi tiek veikti ar pārskaitījumu uz Uzņēmēja Līgumā norādīto bankas norēķinu kontu. Norēķinu konts var tikt mainīts tikai uz Uzņēmēja iesniegtas un apstiprinātas informācijas pamata, Pusēm par to noslēdzot rakstveida vienošanos par grozījumiem Līgumā. Par samaksas dienu tiek uzskatīts datums, kurā Pasūtītājs kredītiestādē ir veicis attiecīgās maksājuma summas pārskaitījumu uz Uzņēmēja norēķinu kontu.
Uzņēmējs iesniedz Pasūtītājam rēķinu par Uzņēmēja veiktajiem Darbiem elektroniski, nosūtot rēķinu uz Pasūtītāja elektroniskām e-pasta adresēm: ______________ (jānorāda Līguma kontaktpersona)  un e‑rekini@rsu.lv . Rēķini var būt izrakstīti elektroniski un derīgi bez paraksta. Uzņēmējs ir tiesīgs izrakstīt rēķinu tikai pēc tam, kad starp Pusēm abpusēji parakstīts attiecīgo Darbu pieņemšanas – nodošanas akts. 
Izrakstot rēķinu, tajā obligāti jānorāda Līguma numurs, datums, rēķina izrakstīšanas pamatojums un Pasūtītāja kontaktpersona. Rēķiniem jābūt noformētiem atbilstoši normatīvo aktu prasībām.
Ja netiek ievērotas Līgumā noteiktās prasības attiecībā uz rēķiniem, Pasūtītājam ir tiesības nepieņemt rēķinu, un šādā gadījumā Pasūtītājs bez jebkādām sankcijām ir tiesīgs neievērot Līgumā noteikto samaksas kārtību.
Ja Uzņēmējs pārstāj būt par PVN maksātāju, Uzņēmējs par to nekavējoties rakstveidā informē Pasūtītāju. 
Maksājumu veikšana no Pasūtītāja puses nevar tikt interpretēta kā jebkādu Darbu pieņemšana un/vai Uzņēmēja atbrīvošana no Līgumā paredzētajām Uzņēmēja saistībām un atbildības. 
Papildus iepriekš minētajam, Pasūtītājam ir tiesības neapmaksāt Uzņēmēja rēķinu, ja Pasūtītājs Līgumā noteiktajā kārtībā un termiņos nav saņēmis no Uzņēmēja visus Līguma 9.nodaļā paredzētos dokumentus un/vai starp Pusēm nav abpusēji parakstīts Būvobjekta pieņemšanas – nodošanas akts.
Ja Līgumā noteikto maksājumu veikšanas brīdī pastāv kāda Uzņēmēja parāda saistība pret Pasūtītāju, tai skaitā, bet ne tikai līgumsods un/vai zaudējumi, un/vai citi izdevumi, kas Pasūtītājam radās jebkādas Uzņēmēja darbības un/vai bezdarbības dēļ, tai skaitā, bet ne tikai līgumsaistību neizpildes dēļ, arī izdevumi, kas saistīti ar trešo personu piesaistīšanu Darbu izpildē un/vai trūkumu novēršanā, Pasūtītājs ir tiesīgs to vienpusēji ieturēt, veicot norēķinus, paziņojot par to Uzņēmējam. Atsevišķa Uzņēmēja piekrišana, kas apliecināta mutiski vai ar parakstu, šādā gadījumā nav nepieciešama.
DARBU IZPILDES TERMIŅI
[bookmark: Add_9]Uzņēmējs apņemas veikt un pabeigt Darbus ne vēlāk kā 80 (astoņdesmit) nedēļu jeb 560 (pieci simti sešdesmit) dienu laikā, skaitot no Līguma spēkā stāšanās dienas.
[bookmark: Add_12]Uzņēmējs apņemas veikt Darbus, ievērojot Darbu izpildes grafikā noteiktos starptermiņus. Daži starptermiņi: 
ēkas Nr.1 demontāža Uzņēmējam jāpabeidz ne vēlāk kā 13.(trīspadsmitajā) nedēļā, skaitot no Līguma spēkā stāšanās dienas;
noslēgta ēkas kontūras izbūve (izbūvēti jumts fasāde, iemontēti visi logi, durvis) Uzņēmējam jāpabeidz ne vēlāk kā 40. (četrdesmitajā) nedēļā, skaitot no Līguma spēkā stāšanās dienas; 
Objekta attiecināmā apjoma nodošana sporta aprīkojuma uzstādīšanai Uzņēmējam jāpabeidz ne vēlāk kā līdz 57. (piecdesmit septītajai) nedēļā, skaitot no Līguma spēkā stāšanās dienas. Līdz minētajam termiņam starp Pusēm jābūt abpusēji parakstītam attiecināma Objekta apjoma pieņemšanas-nodošanas aktam; 
Objekta attiecināmā apjoma nodošana mācību, koplietošanas un administratīvo telpu mēbeļu uzstādīšanai Uzņēmējam jāpabeidz ne vēlāk kā 57. (piecdesmit septītajā) nedēļā, skaitot no Līguma spēkā stāšanās dienas. Līdz minētajam termiņam starp Pusēm jābūt abpusēji parakstītam attiecināmā Objekta apjoma pieņemšanas-nodošanas aktam; 
Objekta attiecināmā apjoma nodošana  multi-media iekārtu uzstādīšanai Uzņēmējam jāpabeidz ne vēlāk kā 57. (piecdesmit septītajā) nedēļā, skaitot no Līguma spēkā stāšanās dienas. Līdz minētajam termiņam starp Pusēm jābūt abpusēji parakstītam  attiecināma Objekta apjoma pieņemšanas - nodošanas aktam; 
Paziņojums par gatavību nodod Būvobjektu abpusēji jāparaksta ne vēlāk kā 56. (piecdesmit sestajā) nedēļā, skaitot no Līguma spēkā stāšanās dienas. Līdz paziņojuma parakstīšanai Uzņēmējam jāpabeidz visi Darba izpildes grafikā 1.1.- 2.11.9.punktā norādītie darbi;
Sākotnējam būvdarbu pieņemšanas-nodošanas aktam jābūt abpusēji parakstītam ne vēlāk kā 69.(sešdesmit devītajā) nedēļā, skaitot no Līguma spēkā stāšanās dienas. Līdz Sākotnēja būvdarbu pieņemšanas-nodošanas akta parakstīšanai Uzņēmējam jāpabeidz visi Darba izpildes grafikā 1.1.- 3.9.punktā norādītie darbi.
Uzņēmējs, iesniedzot Pasūtītājam Darbu pieņemšanas-nodošanas aktu, ņem vērā, ka Pasūtītājs Darbus pieņem Līgumā noteiktajā kārtībā un termiņos.
Darbi tiek uzskatīti par pabeigtiem, kad starp Pusēm ir abpusēji parakstīts Galīgais būvdarbu pieņemšanas – nodošanas akts.
Pasūtītājam ir tiesības pamatojošu apstākļu gadījumā apturēt Līguma un/vai Darbu izpildi jebkurā brīdī, rakstveidā informējot par to Uzņēmēju. Līgumā noteiktajā Darbu izpildes termiņā netiek ieskaitīts laiks, uz kādu Pasūtītājs ir apturējis Darbu izpildi. Pasūtītājam ir tiesības atjaunot Līguma un/vai Darbu izpildi jebkurā brīdī, paziņojot par to Uzņēmējam, un šajā gadījumā Puses noslēdz rakstveida vienošanos, iekļaujot Darbu izpildes grafikā laiku, uz kuru Līguma darbība un/vai Darbi tika apturēti. 
[bookmark: _GoBack]Gadījumā, ja visu Līguma un/vai Darbu veikšana tiek apturēta un/vai pārtraukta uz laiku ne ilgāku kā 4 (četras) nedēļas, tostarp noteikts tehnoloģiskais pārtraukums, neatkarīgi no apturēšanas vai pārtraukuma iemesliem, tai skaitā, bet ne tikai sakarā ar Darbu veikšanai nepiemērotiem laikapstākļiem, Pasūtītāja un/vai trešo personu vainas dēļ, Uzņēmējs nav tiesīgs prasīt un Pasūtītājam nav pienākums atlīdzināt Uzņēmējam jebkādus zaudējumus un/vai maksāt papildus samaksu, kompensāciju, izdevumus, atlīdzības un atlīdzību par dīkstāvi. Tāpat Pasūtītājs neatlīdzina Uzņēmējam nekādus izdevumus, saistībā ar Darbam nepieciešamo iekārtu, tehnikas, darbaspēka mobilizēšanu vai demobilizēšanu, kas radās sakarā ar Darbu apturēšanu un/vai pārtraukšanu. (ar 2024.gada 11.jūlija grozījumiem)
BŪVOBJEKTA NODOŠANA UZŅĒMĒJAM
[bookmark: _Hlk91761513]Pasūtītājs nodod Uzņēmējam Būvobjektu 5 (piecu) darba dienu laikā no brīža, kad ir iestājušies visi zemāk minētie nosacījumi:
Starp Pusēm abpusēji ir parakstīts Līgums;
Pasūtītājs saņēma no Uzņēmēja visas Līgumā paredzētās apdrošināšanas un saistību nodrošinājuma polises (izņemot Garantijas laika garantijas nodrošinājumu) kopā ar apdrošināšanas noteikumiem un apdrošināšanas prēmijas samaksu apliecinošiem dokumentiem, kas iesniegti un saskaņoti Līgumā noteiktajā kārtībā;
Uzņēmējs ir iesniedzis un saskaņojis ar Pasūtītāju Darbos piesaistīto apakšuzņēmēju un saistīto uzņēmumu sarakstu;
Pasūtītājam ir iesniegta Uzņēmēja apliecināta rīkojuma kopija par atbildīgā būvdarbu vadītāja norīkošanu Būvobjektā un būvprakses sertifikāta kopija vai izdruka no BIS sistēmas;
Uzņēmējs ir saņēmis visas nepieciešamās atļaujas Darbu veikšanai tostarp, bet ne tikai atzīmi Būvniecības ieceres dokumentācijā par būvdarbu uzsākšanas nosacījumu izpildi; 
Uzņēmējs ir izstrādājis un saskaņojis ar Pasūtītāju DVP, tai skaitā, detalizētu Darbu veikšanas projektu demontāžas un  zemes darbiem.
Pēc tam, kad izpildīti visi priekšnoteikumi Būvobjekta nodošanai, Puses paraksta Būvobjekta pieņemšanas-nodošanas aktu. Puses apliecina, ka faktiskais Būvobjekta pieņemšanas-nodošanas akta parakstīšanas brīdis nav pamats Darbu izpildes grafikā noteikto termiņu pagarinājumam, un  Uzņēmējs šādā situācijā nav tiesīgs pieprasīt termiņa pagarinājumu.
Ar brīdi, kad Būvobjekts nodots Uzņēmējam līdz Galīgā būvdarbu pieņemšanas-nodošanas akta abpusējās parakstīšanas brīdim, Uzņēmējs uzņemas risku un ir pilnībā atbildīgs par Būvobjektu, tai skaitā, bet ne tikai par visa Būvobjekta drošību, Būvobjektā esošo materiālu, tehnikas un darba rīku drošību, norisēm un procesiem Būvobjektā, nelaimes gadījumiem, normatīvo aktu pārkāpumiem, kārtību Būvobjektā u.tml., kā arī par jebkādiem citiem riskiem un to sekām Būvobjektā. 
[bookmark: _Hlk161393555][bookmark: Add_10]Gadījumā, ja Uzņēmējs nepilda Līguma un/vai tā pielikumu, t. sk., Tehniskās specifikācijas noteikumus, Pasūtītājs ir tiesīgs vienpusēji sagatavot aktu par Būvobjekta pārņemšanu savā kontrolē. Pēc šāda akta nosūtīšanas Uzņēmējam 10 (desmit) darba dienu laikā ir jāatbrīvo Būvobjekts no savām un piesaistīto apakšuzņēmēju un personāla mantām, jānodod visas atslēgas un citas lietas Pasūtītājam, kā arī jānodod Pasūtītājam visa ar Būvdarbu izpildi saistītā dokumentācija.  Uzņēmējam jānodrošina, ka Uzņēmēja iesaistītie darbinieki pamet Pasūtītāja telpas un Būvobjekta teritoriju. Pretējā gadījumā Uzņēmēja lietas tiks uzskatītas par pamestu mantu, un Pasūtītājs būs tiesīgs rīkoties ar tām pēc saviem ieskatiem. Šajā gadījumā Uzņēmējam jāatlīdzina Pasūtītājam visi izdevumi, kas būs saistīti ar Būvobjekta atbrīvošanu.
Gadījumā, ja iestājušies Līguma 5.4.punktā noteiktais gadījums, 10 (desmit) darba dienu laikā pēc objekta atbrīvošanas Uzņēmējs iesniedz pēdējo ikmēneša būvdarbu pieņemšanas-nodošanas aktu.
Ja Pasūtītājs un Būvuzraugs, Līguma noteiktajā kārtībā apstiprina šo aktu, tad puses var veikt savstarpējos norēķinus,
Ja Puses nevienojas par veiktajiem apjomiem 20 ( divdesmit) dienu laikā pēc akta nosūtīšanas Uzņēmējam ir tiesības veikt objekta paveikto apjomu uzmērīšanu un saskaņošanu ar Pasūtītāju.
Ja Puses nespēj vienoties, Pasūtītājs veic norēķinus veic pēc apjoma, ko pēdējā ikmēneša būvdarbu pieņemšanas-nodošanas aktā ir apstiprinājis.
PASŪTĪTĀJA PIENĀKUMI UN TIESĪBAS
PASŪTĪTĀJA PIENĀKUMI:
sniegt Uzņēmējam visu nepieciešamo informāciju Darbu veikšanai, ja Pasūtītāja rīcībā ir pieprasīta informācija;
nodot Uzņēmējam Būvobjektu Darbu veikšanai Līgumā noteiktajā kārtībā un termiņos, ja Uzņēmēja darbinieki atbilst Iepirkuma, Līguma, tā pielikumu un normatīvo aktu prasībām;
nodrošināt būvdarbu būvuzraudzību, ja tāda atbilstoši normatīvo aktu prasībām ir nepieciešama;
Līgumā noteiktajā kārtībā un termiņos veikt samaksu par kvalitatīvi un savlaicīgi veiktajiem Darbiem;
pēc Uzņēmēja pieprasījuma izsniegt Uzņēmējam pilnvarojumus, ja tādi ir nepieciešami Darbu izpildei vai, gadījumā, ja pilnvarojums/i tehniski nav iespējams/i, veikt administratīvas darbības patstāvīgi.
PASŪTĪTĀJA TIESĪBAS:
kontrolēt visu materiālu un būvizstrādājumu kvalitātes atbilstību Līgumam, tā pielikumiem, normatīviem aktiem, ražotāja noteiktām kvalitātes un iestrādes prasībām. Neapmierinošo pārbaudes rezultātu gadījumā pieprasīt materiālu un būvizstrādājumu nomaiņu;
kontrolēt Līguma izpildi savu iespēju robežās t.sk. jebkurā laikā pārbaudīt Darbu veikšanu un pieprasīt Uzņēmējam visu nepieciešamo informāciju un dokumentāciju saistībā ar Darbu izpildi;
dot Uzņēmējam norādījumus attiecībā uz Darbu izpildi. Pasūtītāja norādījumi Uzņēmējam ir saistoši un nekavējoties obligāti pildāmi;
veikt izmaiņas būvdarbu apjomos;  
precizēt, papildināt Tehnisko specifikāciju, apjomus un saturu, vai sniegt precizējumus un papildinājumus Tehniskajā specifikācijā izvirzītajās prasībās;
nepieņemt un neapmaksāt Līguma noteikumiem neatbilstoši veiktus Darbus;
vienpusēji konstatēt un parakstīt konstatācijas, Darbu defektu un citus ar Darbu izpildi saistītus aktus;
iesniegt Uzņēmējam pretenzijas par Darbu izpildi. Pasūtītāja pretenzijas Uzņēmējam ir saistošas;
neaprobežojoties ar tiesībām piemērot Uzņēmējam līgumsodu, uzdod jebkurai trešajai personai pēc saviem ieskatiem veikt Darbus vai attiecīgo Darbu daļu uz Uzņēmēja rēķina, brīdinot Uzņēmēju rakstveidā 5 (piecas) darba dienas iepriekš, ja Uzņēmējs Līgumā noteiktajā kārtībā un/vai termiņā nav pienācīgi izpildījis Darbus vai attiecīgo to daļu;
nodot ar Līgumu saistīto informāciju tā izpildes kontrolei kompetentām iestādēm saskaņā ar normatīvajiem aktiem un/vai citiem noslēgtiem Līgumiem, kā arī tiesības no Līguma izrietošo maksājumu piedziņu nodot trešajām personām;
apturēt Darbus un/vai Līguma izpildi jebkurā brīdī, rakstveidā un/vai mutiski informējot par to Uzņēmēju. Uzņēmējs šajā gadījumā apņemas nekavējoties pārtraukt būvdarbus, nepieciešamības gadījumā nodrošinot Būvobjekta konservāciju. Gadījumā, ja būvdarbus nav iespējams apturēt tehnoloģisko iemeslu dēļ, Uzņēmēja pienākums ir nekavējoties informēt par to Pasūtītāju, un apturēt būvdarbus tiklīdz tas būs iespējams. Uzņēmēja pienākums ir atsākt būvdarbus tikai pēc Pasūtītāja norādījuma. Ja Darbu apturēšanas iemesls ir saistīts ar Uzņēmēja prettiesisku darbību vai bezdarbību, tai skaitā, Līguma saistību pilnīgu vai daļēju neizpildi, Uzņēmējam nav tiesību uz Līguma izpildes termiņa pagarinājumu;
pieprasīt pārtaisīt/pārbūvēt jau veiktus un pieņemtus būvdarbus vai to daļu, ja Pasūtītājs konstatēja Uzņēmēja Līguma pienākumu pārkāpumus un/vai kļūdas nepilnības Darbos, nekvalitatīvi veiktus būvdarbus vai neatbilstības Būvniecības ieceres dokumentācijai un/vai normatīvo aktu prasībām;
jebkurā laikā pārbaudīt būvdarbu veikšanu Būvobjektā un to atbilstību Būvniecības ieceres dokumentācijai, Līguma un/vai normatīvo aktu prasībām;
noteikt jebkuru izpildīto būvdarbu vai to daļas ekspertīzi (arī Garantijas laikā), pieaicinot neatkarīgus ekspertus un ekspertīzes slēdzienu iesniegt Uzņēmējam izskatīšanai. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti defekti un/ vai trūkumi, kas radušies Uzņēmēja vainas dēļ, šādos gadījumos ekspertīzes izdevumus sedz Uzņēmējs;
pieprasīt, lai Uzņēmējs pārtrauc un neturpina Darbu izpildē iesaistīt personas, kuras:
pieļauj normatīvajos aktos noteikto prasību, Līguma un/vai Darbu izpildes vietā noteiktās kārtības pārkāpumus vai rīkojas ar nepietiekamu rūpību;
Pasūtītāja skatījumā izpilda Uzņēmēja deleģētos pienākumus neprofesionāli, nolaidīgi vai nevērīgi, vai tām nav pienācīgas kvalifikācijas, iemaņu vai pieredzes Darbu izpildei;
apdraud Darba drošību, veselības aizsardzību vai vides aizsardzību;
valsts, pašvaldību iestādes vai to amatpersonas pieprasīja nenodarbināt šīs personas Darbu izpildē. 
Jebkurā no Līguma 6.2.15.apakšpunktā norādītajiem gadījumiem Uzņēmēja pienākums ir nekavējoties pārtraukt attiecīgās personas iesaisti Darbu izpildē un aizstāt to ar citu personu, kas atbilst Iepirkuma, Līguma, tā pielikumu un normatīvo aktu prasībām.
UZŅĒMĒJA APLIECINĀJUMI, PIENĀKUMI UN TIESĪBAS
UZŅĒMĒJS APLIECINA, KA:
ir lietpratējs Darbos, kurus Uzņēmējs ar Līgumu apņēmies paveikt;
pirms Līguma parakstīšanas ir veicis Darbu izpildei nepieciešamo un iespējamo izmaksu precīzu aprēķinu, risku analīzi;
Uzņēmējam ir visas nepieciešamās licences, atļaujas, apdrošināšanas polises, atbilstoši sertificēti darbinieki un Uzņēmējs ir tiesīgs veikt Darbus;
pirms Līguma parakstīšanas ir pilnībā izpētījis Objektu, Būvniecības ieceres dokumentāciju, būvdarbu apjomus un citu ar būvdarbu izpildi saistītu dokumentāciju, kā arī Objekta apkārtni, pievadceļu izvietojumu un nepieciešamo inženiertīklu pieslēgumu iespējas, visu Darbu izpildei pieejamo un ar Darbu saistīto dokumentāciju, kā arī veicis citas darbības, lai iegūtu pilnu informāciju par Darbu izpildi, un atzīst to visu par atbilstošu, lai varētu pilnīgi un kvalitatīvi izpildīt Līgumu. Uzņēmējs uzņemas risku par iespējamām nepilnībām, kļūdām, neprecizitātēm Darbu izmaksu Finanšu piedāvājumā un šajā sakarā Uzņēmējs apņemas segt visu to nedetalizēto un neiekļauto Darbu izmaksas, kuras sākotnēji, pēc sasniedzamā rezultāta satura un apjoma, Uzņēmējs kā Darbu nozares lietpratējs varēja paredzēt;
visi būvizstrādājumi, materiāli, detaļas un citi priekšmeti kļūst par Pasūtītāja īpašumu pēc to iestrādes Objektā. 
UZŅĒMĒJA PIENĀKUMI: 
saņemt atzīmi Būvniecības ieceres dokumentācijā par būvdarbu uzsākšanas nosacījumu izpildi un citas nepieciešamās atļaujas tiesiskai būvdarbu uzsākšanai; 
veikt Darbus labā kvalitātē Līgumā noteiktajā kārtībā un termiņos, izmantojot kvalitatīvus un ar Pasūtītāju saskaņotus materiālus, kā arī ievērojot Tehniskās specifikās prasības, Būvniecības dalībnieku, Pasūtītāja norādījumus, normatīvo aktu un materiālu ražotāju noteiktās tehnoloģiju prasības;
Darbu izpildes ievaros pielietot tāda līmeņa profesionālās prasmes un iemaņas, uzmanību un rūpību, kas būtu pamatoti sagaidāms no kvalificēta, prasmīga un pieredzējuša uzņēmēja, un pielietot tādas metodes, risinājumus un standartus, kas ir starptautiski vispārpieņemti, nolūkā nodrošināt drošu, efektīvu, kvalitatīvu un Pasūtītājam ekonomiski izdevīgu Darbu realizāciju. Uzņēmējs uzņemas pilnu atbildību par visām Darbu izpildes gaitā izmantotām metodēm, veikto darbību un to rezultāta atbilstību un drošību;
pirms būvdarbu uzsākšanas, rakstiski saskaņot ar Pasūtītāju būvdarbu organizācijas jautājumus un veikt Būvobjekta tehnisko apsekošanu ar mērķi pārliecināties par būvdarbu veikšanai izvēlētās metodes piemērotību;
ar pienācīgu rūpību pārbaudīt Pasūtītāja prasības, kas attiecās uz Darbu izpildi;
pirms būvdarbu uzsākšanas izstrādāt un rakstiski saskaņot ar Pasūtītāju DVP un veikt būvdarbus atbilstoši tam. Ja Pasūtītājam ir pretenzijas pret DVP, Uzņēmējam tās jānovērš pēc iespējas īsākā termiņā;
visā būvdarbu veikšanas laikā nozīmēt sertificētu būvdarbu vadītāju Būvobjektā atbilstoši Iepirkuma un Tehniskajā specifikācijā noteiktajām prasībām. Būvdarbu vadītājam un tā aizvietotājam, ja tāds ir noteikts gadījumā, ja būvdarbu vadītāja klātbūtne nav iespējama, bet ne ilgāk par 14 (četrpadsmit) dienām, ir jāatbilst Iepirkuma nolikumā noteiktajām pieredzes prasībām. Atbildīgais būvdarbu vadītājs ir pilntiesīgs Uzņēmēja pārstāvis Būvobjektā, proti, atbildīgajam būvdarbu vadītājam ir tiesības risināt visus ar būvdarbu izpildi saistītus jautājumus, nodrošināt paveikto būvdarbu pieņemšanu un parakstīt attiecīgus dokumentus (piemēram, paskaidrojumus Pasūtītājam saistībā ar Darbu izpildi), izņemot Līgumu un tā grozījumus;
nodrošināt, ka Darbus veic kvalificēti un attiecīgās jomas sertificēti speciālisti, kuru kvalifikācija atbilst Iepirkuma un normatīvo aktu prasībām;
[bookmark: _Hlk103884460]nodrošināt, lai visa ar Līguma izpildi saistīta dokumentācija no Uzņēmēja un Uzņēmēja darbinieku puses tiek parakstīta ar drošu elektronisko parakstu, ja Pasūtītājs nav noteicis pretējo; 
visā Līguma darbības laikā uzturēt spēkā visas licences, apdrošināšanas polises un sertifikātus, kas ir nepieciešami Darbu izpildei saskaņā ar normatīvajiem aktiem un/vai Līguma noteikumiem. Uzņēmējs ir atbildīgs par savlaicīgu nepieciešamo polišu un citu dokumentu iesniegšanu un saskaņošanu ar Pasūtītāju;
nodrošināt savlaicīgu darbaspēka ierašanos Darbu izpildes vietā un nepieciešamajā skaitā, ievērojot Darbu izpildei noteiktos termiņus;
[bookmark: _Hlk158377295]Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus, darba režīmu un darba laikus;
[bookmark: Add_]ievērot darba drošības un aizsardzības, ugunsdrošības, apkārtējās vides aizsardzības prasības un nodrošināt to izpildi, kā arī veikt vides riska novērtējumu izstrādi un nodrošināt to izpildi un uzraudzību, ja to prasa normatīvie akti un/vai Tehniskās specifikācijas prasības. Nodrošināt, lai Uzņēmēja darbinieka neatrodas Objektā un/vai Būvobjektā alkohola reibumā un nesmēķē neatļautās vietās. Pirms būvdarbu izpildes norīkot atbildīgo par darba aizsardzību, ugunsdrošību un elektrodrošību Būvobjektā normatīvo aktu noteiktajā kārtībā, kā arī uzņemties pilnu atbildību par šī punkta noteikumu neizpildi un izraisītajām sekām;
[bookmark: Add_2]nekavējoties iesniegt Pasūtītājam detalizētu informāciju par jebkuru nelaimes gadījumu, kas saistīts ar veselības aizsardzības un/vai darba drošības jautājumiem, kā arī jebkādām trešo personu izvirzītām pretenzijām saistībā ar veselības aizsardzības un/vai darba drošības jautājumiem. Uzņēmējs saglabā informāciju un sniedz Pasūtītājam atskaites par veselības aizsardzību un darba drošību, kā arī jebkādu kaitējumu personu veselībai un/vai dzīvībai, kā arī mantas bojājumiem. Normatīvajos aktos noteiktajos gadījumos un kārtībā Uzņēmējs nekavējoties paziņo Valsts darba inspekcijai par nelaimes gadījumiem un veic visas nepieciešamās izmeklēšanas un citas nepieciešamās darbības;
nepielaist pie Darbu veikšanas personas, kuras ir jebkādu apreibinošu vielu ietekmē vai tādā veselības stāvoklī vai noguruma pakāpē, kas var apdraudēt pienācīgu Darbu izpildi un/vai darba drošības un aizsardzības prasību pienācīgu izpildi, un/vai citu personu drošību un veselību;
organizēt, vadīt un protokolēt sanāksmes, kurās nav pārstāvēts Būvuzraugs, t.sk. attālinātā režīmā caur interneta vidi, kurās tiek risināti ar Līguma saistību izpildi saistītie jautājumi. Protokolā fiksētie lēmumi un norādījumi Uzņēmējam ir saistoši un Uzņēmējam tie ir jāizpilda protokolā norādītajā termiņā. Uzņēmējs nodrošina operatīvu protokola parakstīšanu no Uzņēmēja un to personāla puses;
[bookmark: Add_3]pēc Pasūtītāja pieprasījuma nekavējoties, bet ne vēlāk kā 3 (trīs) darba dienu laikā, iesniegt ar Darbu izpildi saistītu informāciju un/vai dokumentāciju, tai skaitā, bet ne tikai izmantoto materiālu un iekārtu izpilddokumentāciju un kvalitāti apliecinošus dokumentus;
uzņemties atbildību par būvdarbu dokumentācijas, t.sk. būvdarbu žurnāla, žurnāla un izpilddokumentācijas, glabāšanu un atrašanos Būvobjektā un/vai atbilstošu augšupielādēšanu un apstiprināšanu BIS. Uzņēmējam ir pienākums pēc pirmā pieprasījuma Būvobjektā uzrādīt (izdrukāt) un nepieciešamības gadījumā izsniegt būvdarbu dokumentāciju Pasūtītāja pārstāvim/kontaktpersonai, Būvniecības dalībniekiem, būvinspektoram u.c. personām, kam ir tiesības pieprasīt minētos dokumentus; 
saudzīgi izturēties pret Objektu, aprīkojumu, apakšzemes un virszemes inženierkomunikācijām, segumiem un visiem citiem priekšmetiem, kas neatkarīgi no to piederības atrodas Objektā, nenodarot tiem kaitējumu un zaudējumus Pasūtītājam, aizsargāt autentisko Objekta daļu;
saglabāt un uzņemties atbildību par Objektā esošo inženierkomunikāciju, iekārtu, aprīkojuma saglabāšanu. To bojājuma gadījumā Uzņēmējs nekavējoties informē Pasūtītāju un novērš bojājumus saviem spēkiem un līdzekļiem;
atlīdzināt Pasūtītājam un/vai Objekta lietotājam, un/vai trešajām personām Uzņēmēja nodarītos zaudējumus pilnā apmērā par nodarītajiem bojājumiem Objektam, Objekta inženiertīkliem, infrastruktūrai, iekārtām, mehānismiem, materiāliem, augiem, kā arī interjeram Objektā u.tml.;
ievērot un izpildīt Būvniecības dalībnieku un atbildīgo institūciju prasības un norādījumus attiecībā uz Darbu izpildi;
savlaicīgi saņemt no valsts un pašvaldības iestādēm, kapitālsabiedrībām un trešajām personām visu Darbu izpildei nepieciešamo dokumentāciju, norādījumus, noteikumus, atļaujas, saskaņojumus, piekrišanas, apstiprinājumus, akceptus, uzziņas, licences u.tml., izmantojot BIS vai citus efektīvus dokumentu apmaiņas un apstrādes veidus;
apmaksāt visus valsts un/vai pašvaldības iestāžu uzliktos sodus, ja Uzņēmējs Līguma izpildes ietvaros pārkāpj Līguma un/vai normatīvo aktu prasības, patstāvīgi sagatavot un iesniegt visu pārbaudēm nepieciešamo dokumentāciju, patstāvīgi segt trešajām personām nodarītos zaudējumus, ja Līguma izpildes ietvaros Uzņēmējs radījis zaudējumus trešajām personām;
avārijas vai avārijas riska gadījumā darīt visu iespējamo, lai pēc iespējas ātrāk izvairītos no avārijas un/vai avārijas radītām sekām. Par jebkuru nelaimes gadījumu, avārijas gadījumu vai avārijas rašanos iespēju Objektā, Uzņēmējs informē Pasūtītāju cik ātri vien iespējams (ne vēlāk kā 24 stundu laikā);
nekavējoties (ne vēlāk kā 24 stundu laikā) mutiski un rakstiski informēt Pasūtītāju par visiem apstākļiem, kuri var negatīvi ietekmēt Darbu izpildi, tai skaitā, bet ne tikai par nepietiekamu Uzņēmēja darbinieku skaitu Objektā, Darbu izpildei nepieciešamo materiālu un iekārtu piegādes termiņu kavējumiem, valsts un pašvaldības institūciju kavētajiem termiņiem, kā arī citiem apstākļiem, kas atklājās Darbu izpildes procesā un kuri var radīt šķēršļus turpmākai Darbu kvalitātei un savlaicīgai izpildei;
nekavējoties, bet ne vēlāk kā 3 (trīs) darba dienu laikā rakstiski informēt Pasūtītāju gadījumā, ja tiesā tiek ierosināts Uzņēmēja maksātnespējas vai tiesiskās aizsardzības process, vai Uzņēmēja saimnieciskā darbība tiek apturēta, vai ir uzsākts Uzņēmēja likvidācijas process, vai Uzņēmējs ir starptautisko sankciju sarakstā, vai pret Uzņēmēju ir stājies spēkā Konkurences padomes lēmums;
saņemot Pasūtītāja pretenziju par Darbu un/vai ar Darbiem saistīto dokumentāciju kvalitāti, defektiem, trūkumiem vai citām neatbilstībām, par saviem līdzekļiem novērst pretenzijā norādītos trūkumus, defektus un/vai neatbilstības pretenzijā norādītajā termiņā;
pārstāvēt Pasūtītāja intereses visās iestādēs un jautājumos, kas saistītas ar Darbu izpildi;
būvdarbu procesā veikt pasākumus, kas nepieļauj pastiprinātu izgarojumu un/vai putekļu izplatību, ja nepieciešams veikt Objekta papildus uzkopšanu;
būvgružus un atkritumus uzglabāt un izvest tikai tiem paredzētajās vietās, kas nepieļauj apkārtējās vides piesārņojumu, konteinerus novietot ar Pasūtītāju saskaņotās vietās un izvest pēc nepieciešamības;
ne vēlāk kā 2 (divas) darba dienas iepriekš rakstiski saskaņot ar Pasūtītāju inženierkomunikāciju atslēgšanas laiku un termiņu;
veicot būvdarbus, ievērot videi draudzīgus būvniecības pamatprincipus, īpašu uzmanību pievēršot būvdarbu procesā izmantojamās enerģijas patēriņa samazinājumam un trokšņa līmeņa samazinājumam;
būvdarbu veikšanas laikā kārtot būvdarbiem nepieciešamo dokumentāciju (būvdarbu žurnālu, segto darbu aktus u.c.) un normatīvajos aktos paredzētos dokumentus par darba aizsardzības prasībām (darba aizsardzības plāns, nodarbināto saraksts u.c.);
[bookmark: Add_4]nodrošināt Būvniecības dalībniekiem, Būvvaldes u.c. atbildīgo dienestu pārstāvjiem brīvu piekļūšanu Būvobjektam jebkurā Pasūtītājam vēlamajā laikā, nodrošinot iespēju jebkurā Darbu izpildes posmā, kā arī Darbu garantijas laikā pārbaudīt Uzņēmēja Darbu un dokumentāciju, kas ir saistīta ar Darbu izpildi. Uzņēmējam ir pienākums nodrošināt Būvniecības dalībniekus ar instrumentiem, pārbaudes ierīcēm, kas pieejamas Objektā, kā arī sniegt nepieciešamo palīdzību Būvuzraugam viņa pienākumu pildīšanai;
pēc attiecīga Būvniecības dalībnieka pieprasījuma saņemšanas, nekavējoties pārtraukt un/vai apturēt būvdarbus un novērst Būvniecības dalībnieku norādītos trūkumus;
[bookmark: Add_5]pēc Būvniecības dalībnieku pieprasījuma piedalīties Būvniecības dalībnieku organizētās sanāksmēs;
informēt Pasūtītāju un Būvuzraugu vismaz 3 (trīs) darba dienas iepriekš, uzaicinot veikt iepriekšēju pārbaudi, ja kādu būvdarbu daļu paredzēts aizsegt vai arī kādas būvdarbu daļas vēlāka pārbaude varētu būt apgrūtināta kādu citu iemeslu dēļ;
būvdarbu veikšanas vietā un ar to saistītajās telpās nodrošināt tīrību un kārtību, nepieciešamības gadījumā izmantojot savu telpu un teritorijas uzkopšanas  personālu;
pēc būvdarbu pabeigšanas patstāvīgi nodrošināt visu darbību veikšanu (t.sk. saistošo nodevu apmaksu institūcijas), kas nepieciešamas Būvobjekta pieņemšanai ekspluatācijā, kā arī nodod Būvobjektu ekspluatācijā normatīvo aktu noteiktajā kārtībā; 
apmācīt Pasūtītāja pārstāvjus izmantot un apkalpot uzstādītās iekārtas un citus priekšmetus, izstrādāt un nodot Pasūtītājam lietošanas, uzturēšanas un apkopes instrukcijas;
[bookmark: Add_6]jebkurā Līguma izpildes laikā (t.sk. Garantijas laikā) bez papildus maksas pārtaisīt, pārbūvēt būvdarbus vai to daļu, ja tam par pamatu ir Pasūtītāja konstatēta Uzņēmēja saistību neizpilde;
izpildīt citus pienākumus, kas noteikti normatīvajos aktos un attiecās uz Darbu izpildi;
nodrošināt laicīgu samaksu (vismaz 60 (sešdesmit) dienu laikā pēc veikto Darbu pabeigšanas un apakšuzņēmēja rēķina saņemšanas) visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem, ja Uzņēmējs Līguma izpildē ir piesaistījis apakšuzņēmējus; 
līgumos ar apakšuzņēmējiem iekļaut izpildīto Darbu pieņemšanas noteikumus atbilstoši  2022.gada 12.jūlija Ministru kabineta noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” noteiktajai kārtībai, ja Uzņēmējs Līguma izpildei ir piesaistījis apakšuzņēmējus;
ja nepieciešamas nodrošināt nepieciešamās papildus jaudas no cietiem avotiem.  Pasūtītājam nav pienākums nodrošināt būvdarbiem nepieciešamo resursu jaudas; 
pirms būvdarbu uzsākšanas, ja vien Pasūtītājs nenosaka citādāk, iesniegt Pasūtītājam spēkā esoša līguma par būvgružu un atkritumu savākšanu/izvešanu kopiju, uzrādot oriģinālu, kas ir noslēgts starp Uzņēmēju un atkritumu apsaimniekotāju;
nekavējoties informēt Pasūtītāju gadījumā, ja Uzņēmējam tiek piemērotas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
15 (piecpadsmit) dienu laikā pēc Pasūtītāja pieprasījuma saņemšanas izstrādāt un saskaņot ar Būvniecības dalībniekiem atsevišķu DVP esošās sporta zāles grīdas aizsardzības aizsargslāņa izveidi;
nodrošināt, lai būvniecības atkritumi, kas rodas pārbūves darbos, izņemot nojaukšanas atkritumus, nepārsniedz 11 t uz 100 m2 no iekštelpu bruto platības;
veikt iekšējā  apgaismojuma ierīkošanu atbilstoši 20.06.2017. Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība” 1.pielikuma 6.3.punkta “ZPI prasības un kritēriji iekštelpu apgaismojuma uzstādīšanai” nosacījumiem; 
atbilstoši apjomam, kas paredzēts BID, būvdarbos izmantot videi draudzīgus materiālus atbilstoši 20.06.2017. Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība”;
nodrošināt Būvobjekta apsardzi.
UZŅĒMĒJA TIESĪBAS:
saņemt no Pasūtītāja nepieciešamo informāciju Darbu izpildes ietvaros, ja šāda informācija ir Pasūtītāja rīcībā;
savlaicīgi sniegt iebildumus Pasūtītājam, ja atsevišķu saistību izpilde Uzņēmēja ieskatā ir apgrūtināta Pasūtītāja rīcības dēļ;
saskaņojot ar Pasūtītāju izsniegšanas termiņus un pēc Uzņēmēja pieprasījuma, saņemt Darbu izpildei nepieciešamos Pasūtītāja pilnvarojumus, t.sk. darbam BIS.
PRASĪBAS ATTIECĪBĀ UZ MATERIĀLIEM
Uzņēmēja pienākums ir Darbu veikšanai izmantot kvalitatīvus un ar Pasūtītāju saskaņotus materiālus, būvizstrādājumus, iekārtas un/vai tehnoloģijas, kā arī ievērot Pasūtītāja norādījumus, normatīvo aktu un materiālu ražotāju noteikto tehnoloģiju prasības. Visiem materiāliem jābūt jauniem un nelietotiem, ar visu nepieciešamo dokumentāciju (pases, sertifikāti, deklarācijas, tehnisko datu lapas, iestrādes instrukcijas u.tml.), ja tāda nepieciešama un jāatbilst normatīvo aktu, Līguma, tā pielikumu, Būvniecības ieceres dokumentācijas prasībām.
Uzņēmēja pienākums ir nodrošināt, ka materiāli nesatur tādas vielas, kas ir kaitīgas veselībai un/vai videi, un/vai vispārpieņemtās labas būvdarbu prakses ietvaros Eiropas Savienībā netiek izmantotas būvdarbos.
[bookmark: Add_7]Uzņēmējam pēc Pasūtītāja pieprasījuma ir pienākums nekavējoties uzrādīt visus Objektā esošo materiālu un/vai iekārtu atbilstību apliecinošos dokumentus, kā arī citus Pasūtītāja pieprasītos dokumentus.
Uzņēmēja pienākums ir pēc Pasūtītāja pieprasījuma iesniegt Pasūtītājam materiālu izcelsmes un atbilstības sertifikātus, materiālu paraugus, kā arī citus Pasūtītāja pieprasītos dokumentus, un uz Uzņēmēja rēķina veikt materiālu kvalitātes pārbaudi, iesniegt ekspertu atzinumus Pasūtītājam.
Pasūtītājam ir tiesības personīgi vai pieaicinot trešās personas, pārbaudīt jebkurus materiālus. Uzņēmējam ir pienākums pirms iebūvētie materiāli tiek nosegti, paziņot par to Pasūtītājam un dot iespēju Pasūtītājam veikt pārbaudes. Tāpat Uzņēmēja pienākums ir nodrošināt šādu pārbaužu veikšanai nepieciešamo aprīkojumu, instrumentus, darbaspēku, palīdzību, informāciju un dokumentus u.tml. Ja šādu pārbaužu rezultātā tiek konstatēta jebkādu materiālu neatbilstība Līguma, tā pielikumu un/vai normatīvo aktu prasībām, un/vai Būvniecības ieceres dokumentācijai, Pasūtītājs par to rakstveidā paziņo Uzņēmējam, un Uzņēmēja pienākums ir nekavējoties aizstāt šādus materiālus ar atbilstošiem. Lai izvairītos no domstarpībām, Puses vienojas, ka šajā punktā minētā materiālu aizvietošana nevar būt pamats Darbu izpildes termiņu pagarinājumam un/vai Līgumcenas palielināšanai, un Līguma šajā punktā noteiktajā kārtībā veiktās Pasūtītāja pārbaudes neatbrīvo Uzņēmēju no atbildības par materiālu kvalitāti.
Uzņēmēja pienākums ir savlaicīgi iegādāties (iepirkt) Darbiem nepieciešamo materiālu un nodrošināt tā savlaicīgu piegādi. 
Uzņēmējs nav tiesīgs veikt jau ievesto vai iebūvēto materiālu demontāžu un/vai izvešanu bez Pasūtītāja rakstveida piekrišanas. Atbildība par materiālu, iekārtu (t.sk. demontēto materiālu, iekārtu, kuri paredzēti atkārtotai uzstādīšanai) uzglabāšanu ir Uzņēmēja pienākums līdz Galīgā būvdarbu pieņemšanas-nodošanas akta abpusējas parakstīšanai.
Uzņēmējs ir tiesīgs izmantot tikai likumīgas izcelsmes kokmateriālus. Uzņēmējam ir pienākums nodrošināt kokmateriālus un/vai koka izstrādājumus ar FSC vai PFSC sertifikātu vai ekvivalentu notificētas iestādes apliecinājumu par kokmateriālu un koksnes produktu atbilstību Eiropas Parlamenta un Padomes Regulas (ES) Nr. 995/2010 (2010. gada 20. oktobris), ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus, prasībām.
BŪVDARBU PIEŅEMŠANAS-NODOŠANAS KĀRTĪBA 
IKMĒNEŠA BŪVDARBU PIEŅEMŠANA-NODOŠANA
Uzņēmējs līdz kārtēja mēneša 10.(desmitajam) datumam par iepriekšējā mēnesī faktiski veiktajiem būvdarbiem, iesniedz Pasūtītājam Uzņēmēja parakstītu un Būvuzrauga apstiprinātu detalizētu ikmēneša būvdarbu pieņemšanas – nodošanas aktu. 
Iesniedzot ikmēneša būvdarbu pieņemšanas – nodošanas aktu, Uzņēmējs Pasūtītājam uzrāda vai pēc Pasūtītāja pieprasījuma iesniedz uz izpildītajiem būvdarbiem attiecināmos nepieciešamos dokumentus, izpildrasējumus un materiālus, kas apliecina faktiski veikto būvdarbu izpildi un dod iespēju Pasūtītājam pilnībā pārliecināties par attiecīgo būvdarbu pienācīgu izpildi. 
Saņemot ikmēneša būvdarbu pieņemšanas – nodošanas aktu, Pasūtītājs to izskata, pārbauda veiktos būvdarbus 20 (divdesmit darba) darba dienu laikā un pieņem vienu no šādiem lēmumiem: 
ja Pasūtītājam un/vai Būvuzraugam nav pretenziju pret veiktajiem būvdarbiem un ikmēneša būvdarbu pieņemšanas – nodošanas aktam pievienotiem dokumentiem, Pasūtītājs paraksta ikmēneša būvdarbu pieņemšanas – nodošanas aktu un vienu tā eksemplāru atgriež Uzņēmējam;
Pasūtītājam ir tiesības atteikt pieņemt attiecīgajā mēnesī veiktos būvdarbus, ja Pasūtītājam un/vai Būvuzraugam ir iebildumi par veikto būvdarbu kvalitāti, atbilstību Līgumam, tā pielikumiem, BID, Pasūtītāja vai normatīvo aktu prasībām, vai iebildumi pret izmantotajiem materiāliem, būvizstrādājumiem, un/vai risinājumiem, standartu, tehnisko noteikumu, Pasūtītāja norādījumu neievērošanu, vai Pasūtītājam nav uzrādīti vai iesniegti visi pamatoti nepieciešamie dokumenti, kas apstiprina attiecīgo būvdarbu veikšanu un dod iespēju Pasūtītājam pārbaudīt attiecīgos būvdarbus.
Līguma 8.3.2.punktā noteiktajā gadījumā Pasūtītājs iesniedz Uzņēmējam atteikumu pieņemt būvdarbus. Šajā gadījumā Uzņēmējs Pasūtītāja norādītos trūkumus novērš Pušu saskaņotā termiņā un uz sava rēķina. Pēc trūkumu novēršanas tiek atkārtota attiecīgo būvdarbu nodošana Pasūtītājam atbilstoši Līguma 8.nodaļas noteikumiem. 
Būvdarbu pieņemšana no Pasūtītāja un/vai Būvuzrauga puses neatbrīvo Uzņēmēju no atbildības par būvdarbu un/vai materiālu, būvizstrādājumu kvalitāti. Uzņēmējs nav tiesīgs atsaukties uz pieņemtajiem būvdarbiem, ja pēc to pieņemšanas tiek atklātas neatbilstības Līguma, tā pielikumu un/vai normatīvo aktu noteikumiem. 
2. (OTRĀS) BŪVDARBU STADIJAS PIEŅEMŠANAS-NODOŠANAS AKTS
Pilnībā pabeidzot visus faktiskos būvdarbus, proti, Darbu izpildes grafikā 2.1.-2.11.8.pozīcijā norādītos darbus, Uzņēmējs iesniedz Pasūtītājam Uzņēmēja elektroniski parakstītu paziņojumu par būvdarbu pabeigšanu (turpmāk – Paziņojums), kā arī 2.(otrās) būvdarbu stadijas pieņemšanas-nodošanas aktu.  Paziņojumam Uzņēmējs pievieno visu būvdarbu izpilddokumentāciju tai skaitā dokumentāciju, kura minēta Tehniskās specifikācijas pielikumā Nr.3, kas apliecina būvdarbu izpildi un dod iespēju Pasūtītājam pilnībā pārliecināties par būvdarbu pienācīgu izpildi. Izpilddokumentācijas tvērumā ietilpst, tai skaitā, bet ne tikai trīs dimensiju informācijas modelis, ekspluatācijas īpašību deklarācijas, sertifikāti, tehniskās pases, ražotāja standarta tehniskā dokumentācija, ekspluatācijas instrukcijas latviešu valodā, ražotāju garantijas, izgatavoto būvkonstrukciju pārbaudes protokoli, testēšanas pārskati u.c. dokumenti tādā secībā un apjomā, kāds uzskaitīts Tehniskajā specifikācijā.
Saņemot Paziņojumu, Pasūtītājs to izskata, pārbauda veiktos būvdarbus  5 (piecu) darba dienu laikā un pieņem vienu no šādiem lēmumiem: 
ja Pasūtītājam un/vai Būvuzraugam nav pretenziju pret veiktajiem būvdarbiem un Paziņojumam pievienotajiem dokumentiem, Pasūtītājs paraksta 2.(otrās) būvdarbu stadijas pieņemšanas-nodošanas aktu un vienu tā eksemplāru atgriež Uzņēmējam;
Pasūtītājam ir tiesības atteikt pieņemt būvdarbus, ja Pasūtītājam un/vai Būvuzraugam ir iebildumi par veikto būvdarbu kvalitāti, atbilstību Līgumam, tā pielikumiem, BID, Pasūtītāja vai normatīvo aktu prasībām, vai iebildumi pret izmantotajiem materiāliem, būvizstrādājumiem, un/vai risinājumiem, standartu, tehnisko noteikumu, Pasūtītāja norādījumu neievērošanu, vai Pasūtītājam nav uzrādīti vai iesniegti visi pamatoti nepieciešamie dokumenti, kas apstiprina attiecīgo būvdarbu veikšanu un dod iespēju Pasūtītājam pārbaudīt attiecīgos būvdarbus. Šajā gadījumā Pasūtītājs nosūta Uzņēmējam atteikumu parakstīt 2. būvdarbu stadijas pieņemšanas-nodošanas aktu. Uzņēmējs Pasūtītāja norādītos trūkumus novērš Pušu saskaņotā termiņā un uz sava rēķina. Pēc trūkumu novēršanas tiek atkārtota attiecīgo būvdarbu nodošana Pasūtītājam atbilstoši Līguma noteikumiem. 
Ja Pasūtītāja konstatētās neatbilstības un trūkumus būvdarbos, kas Pasūtītāja ieskatā ir nebūtiski, Pasūtītājam ir tiesības, bet ne pienākums parakstīt 2. (otrās) būvdarbu stadijas pieņemšanas-nodošanas aktu, norādot tajā trūkumus, kurus Uzņēmējam uz sava rēķina jānovērš līdz Sākotnējai būvdarbu pieņemšanai- nodošanai.
SĀKOTNĒJĀ BŪVDARBU PIEŅEMŠANA - NODOŠANA
Pilnībā pabeidzot Darbu izpildes grafikā 3.2.-3.9.pozīcijā noteiktos darbus Uzņēmējs iesniedz Pasūtītājam Uzņēmēja parakstītu un Būvuzrauga apstiprinātu Sākotnējo būvdarbu pieņemšanas – nodošanas aktu saskaņā ar formu Līguma 1.pielikumā. Sākotnējam būvdarbu pieņemšanas – nodošanas aktam Uzņēmējs pievieno visus nepieciešamos dokumentus, kas apliecina darbu izpildi un kas dod iespēju Pasūtītājam pilnībā pārliecināties par darbu pienācīgu izpildi. 
Saņemot Sākotnējo būvdarbu pieņemšanas-nodošanas aktu, Pasūtītājs veic nepieciešamās  pārbaudes, lai pārliecinātos par Objekta gatavību nodošanai ekspluatācijai un darbības atbilstību funkcijām. Pārbaužu laikā tiek veiktas Tehniskajā specifikācijā noteiktās pārbaudes. Pārbaužu maksimālais ilgums ir 3 (trīs)  mēneši. Augstāk minētā termiņa ietvaros Pasūtītājs  pieņem vienu no šādiem lēmumiem:  
ja Pasūtītājam un/vai Būvuzraugam nav pretenziju pret būvdarbiem, Sākotnējo būvdarbu pieņemšanas‑nodošanas aktu un tam pievienotiem dokumentiem, Pasūtītājs paraksta Sākotnējo būvdarbu pieņemšanas – nodošanas aktu un vienu tā eksemplāru atgriež Uzņēmējam;
Pasūtītājs ir tiesīgs atteikties pieņemt būvdarbus un atteikties parakstīt Sākotnējo būvdarbu pieņemšanas – nodošanas aktu, ja Pasūtītājam un/vai Būvuzraugam ir iebildumi par veikto būvdarbu kvalitāti, atbilstību Līgumam un tā pielikumiem, BID, Pasūtītāja un normatīvo aktu prasībām, izmantotajiem materiāliem un/vai risinājumiem, standartu, tehnisko noteikumu, Pasūtītāja norādījumu neievērošanu, kā arī, ja Sākotnējam būvdarbu pieņemšanas – nodošanas aktam nav pievienoti visi pamatoti nepieciešamie dokumenti, kas apstiprina attiecīgo darbu pabeigšanu, kvalitāti un dod iespēju Pasūtītājam pārbaudīt būvdarbus. Šajā gadījumā Pasūtītājs nosūta Uzņēmējam atteikumu parakstīt Sākotnējo būvdarbu pieņemšanas-nodošanas aktu. Uzņēmējs Pasūtītāja norādītos trūkumus novērš Pušu saskaņotā termiņā un uz sava rēķina. Pēc trūkumu novēršanas tiek atkārtota attiecīgo būvdarbu nodošana Pasūtītājam atbilstoši Līguma noteikumiem. 
Pasūtītājam pēc Sākotnējā būvdarbu pieņemšanas akta parakstīšanas ir tiesības Uzņēmējam iesniegt norādījumus par nepieciešamajiem labojumiem būvdarbu izpilddokumentācijā. Labojumi veicami līdz Galīgā būvdarbu pieņemšanas – nodošanas akta parakstīšanai.
Ja Pasūtītāja konstatētās neatbilstības un/vai trūkumi būvdarbos Pasūtītāja ieskatā ir nebūtiski, Pasūtītājam ir tiesības, bet ne pienākums parakstīt Sākotnējo būvdarbu pieņemšanas - nodošanas aktu, norādot trūkumus, kurus Uzņēmējam uz sava rēķina jānovērš līdz Galīgai būvdarbu pieņemšanai - nodošanai. 
GALĪGĀ BŪVDARBU PIEŅEMŠANA-NODOŠANA
Pēc Sākotnējā būvdarbu pieņemšanas – nodošanas akta parakstīšanas, Uzņēmēja pienākums ir  nodod Būvobjektu ekspluatācijā atbilstoši normatīvo aktu prasībām. Uzņēmēja pienākumi ir tostarp, bet ne tikai saņemt visus nepieciešamos dokumentus un atzinumus no tehnisko noteikumu izdevējiem un citām iestādēm par Būvobjekta gatavību ekspluatācijai, kā arī saņemt no Būvvaldes aktu par Objekta pieņemšanu ekspluatācijā. 
Pēc Būvvaldes akta par Objekta pieņemšanu ekspluatācijā spēkā stāšanās dienas, Uzņēmējs iesniedz Pasūtītājam Uzņēmēja parakstītu un Būvuzrauga apstiprinātu Galīgo būvdarbu pieņemšanas – nodošanas aktu atbilstoši Līguma 2.pielikumā pievienotajai formai. Iesniedzamajam Galīgajam būvdarbu pieņemšanas – nodošanas aktam Uzņēmējs pievieno dokumentu, kas apliecina Objekta pieņemšanu ekspluatācijā, kā arī visus nepieciešamos dokumentus, izpildrasējumus un materiālus, kas apliecina būvdarbu izpildi un nav iesniegti Pasūtītājam jau iepriekš un, kas dod iespēju Pasūtītājam pilnībā pārliecināties par būvdarbu pienācīgu izpildi.
Saņemto Galīgo būvdarbu pieņemšanas – nodošanas aktu un tam pievienotos dokumentus un materiālus Pasūtītājs izvērtē un paraksta 10 (desmit) darba dienu laikā no brīža, kad izpildīti visi turpmāk minētie nosacījumi: 
Būvdarbi izpildīti atbilstoši Līgumam un tā pielikumiem, BID, Pasūtītāja un normatīvo aktu prasībām, Pasūtītājam nav iebildumu pret būvdarbu kvalitāti, izmantotajiem materiāliem un/vai risinājumiem, standartu, tehnisko noteikumu, Pasūtītāja norādījumu neievērošanu, tai skaitā pienācīgi novērsti trūkumi un nepilnības, kas norādīti Sākotnējā būvdarbu pieņemšanas – nodošanas aktā; 
pilnībā veikta būvdarbiem nepieciešamo iekārtu un tehniskas demobilizācija, izvesti visi būvgruži un palīgmateriāli, kas būvdarbu realizācijas ietvaros atradās Objektā, veikta Būvobjekta ģenerālā tīrīšana;
Pasūtītājam iesniegti visi nepieciešamie dokumenti, ko paredz Līgums, normatīvie akti un dokumenti, ko pieprasījis Pasūtītājs, tādā formā, saturā un apjomā, ko Pasūtītājs atzinis par pietiekamu;
Uzņēmējs saņēmis un iesniedzis Pasūtītājam Būvvaldes aktu par Objekta pieņemšanu ekspluatācijā un citus dokumentus, kas nepieciešami Objekta pienācīgai ekspluatācijai.
Līdz Galīgā būvdarbu pieņemšanas – nodošanas akta parakstīšanai, Uzņēmējam par saviem līdzekļiem ir pienākums atbrīvot Objektu no Uzņēmējam piederošā inventāra, darbarīkiem, būvgružiem, būvdarbu laikā radītiem netīrumiem un nosmērējumiem u.tml., kā arī jāveic Būvobjekta ģenerālā tīrīšana. Pretējā gadījumā Uzņēmēja lietas tiks uzskatītas par pamestu mantu, un Pasūtītājs būs tiesīgs rīkoties ar tām pēc saviem ieskatiem. Šajā gadījumā Uzņēmējam jāatlīdzina Pasūtītājam visi izdevumi, kas būs saistīti ar Būvobjekta atbrīvošanu un/vai lietu utilizāciju. 
Pasūtītājam ir tiesības jebkurā brīdī (tai skaitā, bet ne tikai, pēc jebkura Līgumā paredzētā pieņemšanas – nodošanas akta saņemšanas no Uzņēmēja) personīgi vai pieaicinot trešās personas pārbaudīt jebkurus būvdarbus un to rezultātu. Uzņēmēja pienākums ir nodrošināt Pasūtītājam un tā pieaicinātajām personām brīvu piekļuvi Objektam, kur tiek veikti būvdarbi, un to rezultātiem Pasūtītāja norādītajā laikā, kā arī pēc Pasūtītāja pieprasījuma nodrošināt šādu pārbaužu veikšanai nepieciešamo aprīkojumu, instrumentus, darbaspēku, palīdzību, informāciju un dokumentus u.tml. Pēc Pasūtītāja pieprasījuma Uzņēmējam ir pienākums atsegt jebkuru būvdarbu vai to daļas rezultātu, ja tas ir pamatoti nepieciešams un Uzņēmējs nav iepriekš nodrošinājis attiecīgo būvdarbu pieņemšanu. Pēc pārbaudes pabeigšanas Uzņēmējs atjauno stāvokli, novēršot atsegšanas sekas. Ja šādu pārbaužu rezultātā tiek konstatēti būvdarbu un/vai to rezultāta defekti vai kvalitātes neatbilstība, Uzņēmēja pienākums ir nekavējoties novērst šādas neatbilstības. Lai izvairītos no domstarpībām, Puses ar šo apstiprina, ka Līguma šajā punktā paredzētā neatbilstību novēršana nevar būt pamats Darbu izpildes termiņa pagarinājumam un/vai Līgumcenas palielinājumam, ja Puses nevienojas par pretējo.
Būvdarbu vai attiecīgās to daļas pieņemšanas-nodošanas akta parakstīšana vai jebkāda cita saskaņojuma saņemšana neatbrīvo Uzņēmēju no atbildības par būvdarbu un materiālu kvalitāti un neatņem Pasūtītājam tiesības Līguma izpildes laikā, kā arī Garantijas laikā izteikt Uzņēmējam pretenzijas par izpildīto Darbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai Garantijas laikā pieteiktos Darbu defektus, trūkumus un neatbilstības par saviem līdzekļiem. 
Jebkādi dokumenti, informācija un materiāli, tai skaitā, izvērstas būvniecības tāmes pēc Pasūtītāja pieprasījuma, kas saskaņā ar Līguma un normatīvo aktu prasībām iesniedzami Pasūtītājam, iesniedzami elektroniski. Minētie dokumenti, informācija un materiāli iesniedzami latviešu valodā vai svešvalodā ar pievienotu pretendenta apliecinātu tulkojumu latviešu valodā.
Lai izvairītos no domstarpībām, Puses apliecina, ka, gadījumā, ja  Pasūtītājs atsakās pieņemt būvdarbus un parakstīt kādu no Līgumā paredzētajiem pieņemšanas – nodošanas aktu, Pasūtītāja atteikumā norādītais termiņš attiecīgo trūkumu novēršanai nav uzskatāms par Darbu izpildes grafikā norādītā Darbu izpildes termiņa pagarinājumu un neatbrīvo Uzņēmēju no atbildības par Darbu izpildes grafikā norādīto Līguma izpildes termiņu kavējumu, kā arī nedod tiesību Uzņēmējam prasīt Darbu izpildes grafikā noteikto termiņu pagarinājumu.
APDROŠINĀŠANA UN NODROŠINĀJUMI 
VISPĀRĒJĀ APDROŠINĀŠANA
Uzņēmējs apņemas veikt un uzturēt spēkā visā Līguma darbības laikā (t.sk. Garantijas laikā) savu civiltiesiskās atbildības apdrošināšanu (turpmāk – VCTA) un būvdarbiem piesaistīto būvspeciālistu civiltiesiskās atbildības apdrošināšanu (turpmāk – PCTA) atbilstoši Līguma un normatīvo aktu prasībām. 
VCTA polisei un tās noteikumiem jāatbilst visām turpmāk norādītām prasībām: 
Polises segumā jāiekļauj Objekts;
Polises segumā jāiekļauj zaudējumi, kas radās Uzņēmēja piesaistīto apakšuzņēmēju darbības vai bezdarbības rezultātā, ja Uzņēmējs Darbu veikšanai piesaistīja apakšuzņēmējus; 
Pasūtītāja nekustamajam īpašumam nodarītais kaitējums, īpaši uzsverot, ka par Pasūtītāja nekustamo īpašumu ir atzīstams Objekta daļas ( esošās sporta zāle)- Cigoriņu ielā 3, Rīgā - Objekta jumts (Darbu zona), un grīdas konstrukcija, kurai Uzņēmējam, saskaņā ar Tehniskās specifikācijas noteikumiem, jānodrošina īpaša aizsardzība.
Polisē jānorāda Pasūtītājs, lai ir nepārprotami skaidrs, ka iestājoties apdrošināšanas gadījumam, Pasūtītājam nepārprotami tiks izmaksāta apdrošināšanas atlīdzība. Ja Būvniecības dalībnieki apdrošināšanas polisē ir norādīti kā izņēmumi, Pasūtītājs no šāda veida izņēmumiem ir jāsvītro;
vismaz 12 (divpadsmit) mēnešu laikā pēc Galīgā būvdarbu pieņemšanas-nodošanas akta abpusējās parakstīšanas jābūt spēkā VCTA polises segumam par zaudējumiem, kas radušies ekspluatācijā nodoto būvdarbu radītā kaitējuma dēļ.
vibrācijas risks. 
Uzņēmēja pienākums ir ne vēlāk kā 10 (desmit)darba dienu laikā no Līguma spēkā stāšanās dienas rakstiski saskaņot ar Pasūtītāju VCTA, PCTA polises, polišu apdrošināšanas noteikumus, izziņas par polišu spēkā esamību uz konkrēto Objektu. Ja Pasūtītāja ieskatā kāds no iepriekš minētajiem dokumentiem neatbilst Līguma prasībām un/vai Pasūtītāja interesēm, Pasūtītājam ir tiesības, norādot Uzņēmējam iemeslu, nesaskaņot attiecīgo apdrošināšanas dokumentu. Šajā gadījumā Uzņēmējs apņemas novērst visas Pasūtītāja norādītās neatbilstības, patstāvīgi risinot jautājumus un strīdus ar apdrošināšanas sabiedrību, un atkārtoti iesniegt Pasūtītājam izskatīšanai apdrošināšanas dokumentu/s.
Uzņēmēja pienākums ir ne vēlāk kā 5 (piecu) darba dienu laikā no Pasūtītāja saskaņošanas brīža iesniegt Pasūtītājam Līgumā noteiktajā kārtībā saskaņotu VCTA, PCTA polises, polišu apdrošināšanas noteikumus, izziņas par polišu spēkā esamību uz konkrēto Objektu un maksājuma dokumentus, kas apliecina apdrošināšanas prēmijas apmaksu par attiecīgo polisi. 
LĪGUMSAISTĪBU (DARBU) IZPILDES NODROŠINĀJUMS 
Līgumā noteikto un no tā izrietošo saistību pienācīgas izpildes nodrošināšanai Uzņēmējs kā garantiju Darbu un citu Līgumā noteikto saistību pienācīgai izpildei iesniedz Pasūtītājam neatsaucamu un beznosacījumu kredītiestādes vai apdrošināšanas akciju sabiedrības izsniegtu Līguma (Darbu) izpildes nodrošinājumu 2 % (divu procentu) apmērā no Līgumcenas saskaņā ar formu, kas pievienota Līguma 3.pielikumā. Līguma izpildes nodrošinājums izmaksājams Pasūtītājam pēc pirmā Pasūtītāja pieprasījuma. Uzņēmējs var izmantot arī citas kredītiestāžu (atbilstoši normatīvajiem aktiem licencēta kredītiestāde ar finansiālu stabilitāti) vai apdrošināšanas akciju sabiedrības  formas, taču šādam nodrošinājumam jāsatur Līguma projektam pievienotajā formā iekļautie nosacījumi un jābūt Pasūtītāja iepriekš rakstiski akceptētam. Uzņēmējs nodrošina Līguma izpildes nodrošinājuma nepārtrauktu spēkā esamību līdz Galīgā būvdarbu pieņemšanas-nodošanas akta abpusējās parakstīšanas dienai, pieskaitot 30 (trīsdesmit) dienas. Līguma izpildes nodrošinājuma saistību saturs vai termiņš pretēji Pasūtītāja interesēm nav ierobežojams, grozāms vai atceļams ar citiem dokumentiem (piemēram, apdrošināšanas polisēm vai apdrošināšanas speciālajiem vai vispārējiem noteikumiem). 
Uzņēmēja pienākums ir ne vēlāk kā 10 (desmit)darba  dienu laikā no Līguma spēkā stāšanās dienas rakstiski saskaņot ar Pasūtītāju Līgumsaistību (Darbu) izpildes garantijas nodrošinājuma polisi un apdrošināšanas noteikumus. Ja Pasūtītāja ieskatā kāds no iepriekš minētajiem dokumentiem neatbilst Līguma prasībām un/vai Pasūtītāja interesēm, Pasūtītājam ir tiesības, norādot Uzņēmējam iemeslu, nesaskaņot attiecīgo apdrošināšanas dokumentu. Šajā gadījumā Uzņēmējs apņemas novērst visas Pasūtītāja norādītās neatbilstības, patstāvīgi risinot jautājumus un strīdus ar apdrošināšanas sabiedrību, un atkārtoti iesniegt Pasūtītājam izskatīšanai apdrošināšanas dokumentu/s.
Uzņēmēja pienākums ir ne vēlāk kā 5 (piecu) darba dienu laikā no Pasūtītāja saskaņošanas brīža iesniegt Pasūtītājam Līgumā noteiktajā kārtībā saskaņotu Līgumsaistību (Darbu) izpildes garantiju, apdrošināšanas noteikumus un maksājuma dokumentus, kas apliecina apdrošināšanas prēmijas apmaksu par attiecīgo polisi. 
Ja Uzņēmējs vēlas izmantot tiesības avansa saņemšanai saskaņā ar Līguma 3.8.punktu, avansa maksājumu saistību nodrošināšanai Uzņēmējs ne vēlāk kā 10 (desmit) dienu laikā pēc avansa periodam paredzētā laika nogriežņa iestāšanās (t.i. avansam – 10 (desmit) dienu laikā kopš Līguma noslēgšanas)  kā garantiju iesniedz Pasūtītājam neatsaucamu un beznosacījumu kredītiestādes / apdrošināšanas akciju sabiedrības izsniegtu avansa maksājuma nodrošinājumu par pilnu avansa summu (izmaksājamas pēc pirmā pieprasījuma) saskaņā ar formu, kas pievienota Līgumam (__.pielikums) (Uzņēmējs var izmantot arī citas kredītiestāžu (atbilstoši normatīvajiem aktiem licencēta kredītiestāde ar finansiālu stabilitāti) vai apdrošināšanas akciju sabiedrības formas, taču nodrošinājumam jāsatur Līguma projektam pievienotajā formā iekļautie nosacījumi). Avansa nodrošinājumam nepārtraukti jābūt spēkā visā  Būvdarbu izpildes stadijā,  bet jebkurā gadījumā - līdz brīdim, kad avansa summa tiek dzēsta. Avansa nodrošinājuma apmēru Uzņēmējs ir tiesīgs samazināt atmaksātā avansa apmērā.
GARANTIJAS LAIKA GARANTIJA 
Uzņēmējam ir tiesības aizstāt Garantijas laika garantijas samaksas ieturējumu ar Garantijas laika garantijas nodrošinājumu. Kā nodrošinājumu Garantijas laika saistību pienācīgai izpildei, Uzņēmējs iesniedz Pasūtītājam Līguma noteikumiem atbilstošu un Pasūtītājam pieņemamā formā (atbilstoši Līguma 3.pielikumiem) un saturā izteiktu Garantijas laika garantijas nodrošinājumu 3 % (trīs procentu) apmērā no Līgumcenas (izmaksājams pēc pirmā pieprasījuma), kura saturu un formu Uzņēmējs pirms iesniegšanas saskaņojis ar Pasūtītāju. Garantijas laika garantijas nodrošinājums iesniedzams kredītiestādes vai apdrošināšanas akciju sabiedrības izsniegtas neatsaucamas un beznosacījumu garantijas veidā, kam nepārtraukti jābūt spēkā uz visu Garantijas laiku. Uzņēmēja pienākums ir savlaicīgi pagarināt Garantijas laika garantiju, ja tiks pagarināts Garantijas laiks. 
Ja Uzņēmējs izvēlas aizstāt Garantijas laika garantijas samaksas ieturējumu ar Garantijas laika garantijas nodrošinājumu, Uzņēmēja pienākums pēc Galīgā būvdarbu pieņemšanas-nodošanas akta abpusējās parakstīšanas dienas rakstiski saskaņot ar Pasūtītāju Garantijas laika garantijas nodrošinājumu un nodrošinājuma  noteikumus. Ja Pasūtītāja ieskatā kāds no iepriekš minētajiem dokumentiem neatbilst Līguma prasībām un/vai Pasūtītāja interesēm, Pasūtītājam ir tiesības, norādot Uzņēmējam iemeslu, nesaskaņot attiecīgo apdrošināšanas dokumentu. Šajā gadījumā Uzņēmējs apņemas novērst visas Pasūtītāja norādītās neatbilstības, patstāvīgi risinot jautājumus un strīdus ar apdrošināšanas sabiedrību vai citu nodrošinājuma devēju, un atkārtoti iesniegt Pasūtītājam izskatīšanai apdrošināšanas dokumentu/s.
Uzņēmēja pienākums ir ne vēlāk kā 5 (piecu) darba dienu laikā no Pasūtītāja saskaņošanas brīža iesniegt Pasūtītājam Līgumā noteiktajā kārtībā saskaņotu Garantijas laika garantijas nodrošinājumu, apdrošināšanas noteikumus un maksājuma dokumentus, kas apliecina apdrošināšanas prēmijas apmaksu par attiecīgo nodrošinājumu. 
Garantijas saistību (Garantijas laika garantijas ieturējumu vai Garantijas laika garantijas nodrošinājumu atkarībā no Uzņēmēja izvēlētā veida) samazina Garantijas laika 3.(trešā) gada pirmajā mēnesī, nosakot to līdz 2% (diviem procentiem) no Līgumcenas, ja Garantijas laika ietvaros pirmajos divos gados nav konstatēti būvdarbu Defekti vai Uzņēmējs un Pasūtītājs ir vienojušies par pieteikto būvdarbu Defektu novēršanas termiņu. 
NOTEIKUMI, KAS ATTIECĀS UZ VISĀM ŠAJĀ NODAĻĀ PAREDZĒTAJĀM POLISĒM UN NODROŠINĀJUMIEM
Uzņēmēja pienākums ir par saviem līdzekļiem risināt visus jautājumus, kas saistīti ar apdrošināšanas atlīdzības izmaksu, iestājoties apdrošināšanas gadījumam, kā arī risināt visus strīdus ar apdrošinātāju. Ja iestājies apdrošināšanas gadījums, bet apdrošinātājs jebkāda iemesla dēļ nav pilnībā atlīdzinājis Pasūtītājam tam radušos zaudējumus, šādus zaudējumus sedz Uzņēmējs. 
Ja apdrošināšanas polises noteikumos ir noteikts pienākums informēt apdrošinātāju par jebkādiem grozījumiem Līguma noteikumos un/vai tā pielikumos, iespējamiem gadījumiem, kuru dēļ var iestāties apdrošināšanas risks u.tml., Uzņēmējam ir pienākums informēt par to apdrošinātāju, kā arī iesniegt apdrošinātājam visus nepieciešamos dokumentus.
Uzņēmēja pienākums ir iesniegt Pasūtītājam saskaņotu jaunu Līguma 9.nodaļas noteikumiem atbilstošu apdrošināšanas polisi un/vai nodrošinājumu ne vēlāk kā 14 (četrpadsmit) dienas pirms iepriekšējās apdrošināšanas polises termiņa beigām. 
GARANTIJAS SAISTĪBAS
Uzņēmējs garantē būvdarbos izmantoto materiālu, būvizstrādājumu un iekārtu kvalitāti un funkcionālo darbību saskaņā ar Līguma, BID un Tehniskās specifikācijas noteikumiem. Uzņēmējs uzņemas atbildību par trūkumiem un Defektiem būvdarbos, kas konstatēti Garantijas laikā. Būvdarbu garantijas laiks ir ____ (______) mēneši no Galīgā būvdarbu pieņemšanas – nodošanas akta abpusējās parakstīšanas dienas (turpmāk – Garantijas laiks).
Ja Garantijas laika ietvaros konstatēto Defektu dēļ Pasūtītājam un/vai Objekta lietotājam nav bijis iespējams pienācīgi izmantot Objektu vai tā atsevišķu daļu, Pasūtītājs ir tiesīgs ar rakstveida paziņojumu Uzņēmējam pagarināt visam Objektam Garantijas laiku par laika periodu, kādā Objekts vai tā daļa nevarēja tikt pienācīgi izmantota. (ar 2024.gada 11.jūlija grozījumiem)
Par Garantijas laika ietvaros konstatētajiem Defektiem Pasūtītājs paziņo Uzņēmējam. Uzņēmējam ir pienākums nekavējoties, bet ne vēlāk kā Pasūtītāja norādītajā termiņā un uz sava rēķina novērst visus Garantijas laika ietvaros konstatētos un Pasūtītāja norādītos Defektus un/vai citus Darbu trūkumus, pārbūvēt, atjaunot vai citādi pārtaisīt, izlabot būvdarbus vai attiecīgo to daļu. Ja konstatētos defektus vai to sekas nav iespējams novērst Pasūtītāja noteiktajā termiņā, tad Uzņēmējs rakstiski saskaņo un vienojas ar Pasūtītāju par citu termiņu konstatēto defektu vai to seku novēršanai un, ja nepieciešams, Uzņēmējs nodrošina atbilstošus drošības pasākumus Objektā līdz konstatēto defektu vai to seku novēršanai. Kamēr Uzņēmējs nav pierādījis pretējo, Uzņēmējs ir uzskatāms par vainīgu un netiek atbrīvots no Defektu novēršanas un/vai zaudējumu segšanas Pasūtītājam. (ar 2024.gada 11.jūlija grozījumiem)
Uzņēmējam ir jāierodas būvdarbu izpildes vietā un jāuzsāk Defektu un ar to radīto seku novēršana ne vēlāk kā 48 (četrdesmit astoņu) stundu laikā pēc Pasūtītāja rakstiska un/vai telefoniska paziņojuma Uzņēmējam, ja Pasūtītājs nav noteicis citu termiņu.  
Avārijas gadījumā, kad tiek patraukta Pasūtītāja un/vai Objekta lietotāja darbība, Uzņēmējam ir jāierodas Objektā un jāuzsāk Defektu un avārijas seku novēršana nekavējoties, bet ne vēlāk kā 12 (divpadsmit) stundu laikā pēc Pasūtītāja rakstiska un/vai telefoniska paziņojuma, ja Pasūtītājs nav noteicis citu termiņu. 
Ja kādam būvdarbu izpildē izmantotajam materiālam, iekārtai vai citam risinājumam, kas iepriekš labots vai nomainīts Garantijas laika ietvaros, atkārtojas Defekts vai bojājums (identisks iepriekšējam vai citāds), Uzņēmējam nekavējoties jāveic materiāla, iekārtas, būvizstrādājuma vai cita risinājuma vai elementa nomaiņa uz jaunu (atkārtota labošana nav pieļaujama).
Ja Uzņēmējs nav uzsācis paziņoto Defektu novēršanu Līguma norādītajā termiņā vai nav pienācīgi novērsis paziņotos Defektus vai bojājumus Pasūtītāja norādītajā termiņā, Pasūtītājam, par to rakstiski paziņojot Uzņēmējam, ir tiesības, bet ne pienākums, konstatēto Defektu un bojājumu novēršanu veikt saviem spēkiem vai pieaicinot jebkuru Pasūtītāja izvēlētu trešo personu. Visus zaudējumus, izmaksas un izdevumus, kas Pasūtītājam tieši vai netieši radās, veicot Defektu un bojājumu novēršanu saviem spēkiem vai pieaicinot Pasūtītāja izvēlētas personas, sedz Uzņēmējs.  
Garantijas laika saistības attiecas arī uz veikto un apmaksāto būvdarbu apjomu, ja Līgums tiek izbeigts pirms termiņa un būvdarbi nav paveikti pilnībā.
Gadījumā, ja pirms Garantijas laika termiņa beigām tiek konstatēti Defekti, neprecizitātes vai trūkumi būvdarbos un nav iespējama attiecīgo Defektu, neprecizitāšu vai trūkumu novēršana Garantijas laika ietvaros, tad Garantijas laiks, Pusēm rakstiski vienojoties, tiek pagarināts par laiku, kādā Uzņēmējs novērš attiecīgos Defektus un/vai citus trūkumus.
APAKŠUZŅĒMĒJU UN PERSONĀLA NOMAIŅA
Līguma izpildē iesaistītā personāla un/vai apakšuzņēmēju nomaiņu, un jaunu personāla un/vai apakšuzņēmēju piesaisti Puses veic normatīvo aktu noteiktajā kārtībā. 
Uzņēmējs iesniedz un, ja nepieciešams, regulāri aktualizē Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī piegādātāja apakšuzņēmēju apakšuzņēmējus, ja tādi ir.
Gadījumā, ja Līguma izpildes laikā Uzņēmējam ir nepieciešamība veikt apakšuzņēmēja nomaiņu vai jauna apakšuzņēmēja piesaisti, tas nekavējoties paziņo par to Pasūtītājam:
iesniedzot rakstveida pieteikumu, kurā norāda nomaiņas vai piesaistes iemeslu un apakšuzņēmējam izpildei nododamos darbus un darbu vērtību procentos;
rakstveida apakšuzņēmēja apliecinājumu par gatavību veikt apakšuzņēmējam nododamos darbus.
Līguma izpildē iesaistītā personāla nomaiņu Uzņēmējam ir tiesības veikt, ja: 
Uzņēmējs pierāda, ka ir izbeigtas tiesiskās attiecības ar konkrēto speciālistu, līdz ar to nav iespējama konkrētās personas dalība Līguma izpildē; 
pēc Pasūtītāja iniciatīvas, ja personāls neatbilst Līguma un/vai Tehniskās specifikācijas prasībām, un/vai normatīvo aktu prasībām;
cita iemesla dēļ, ja Pasūtītājs uzskata par pamatotu. 
Uzņēmēja pienākums ir nodrošināt cita personāla piesaisti Līguma izpildei, kurš atbilst visām Iepirkumā un normatīvo aktu prasībām.
Par apakšuzņēmēja un/vai personāla nomaiņu vai jauna apakšuzņēmēja, kura sniedzamo pakalpojumu vērtība ir vismaz 10 000,00 EUR (desmit tūkstoši euro un 00 centi) piesaisti starp Pusēm tiek noslēgta rakstveida vienošanās pie Līguma.
Gadījumā, ja piedāvātais apakšuzņēmējs un/vai personāls neatbilst Līguma, Līguma pielikumu, Iepirkuma vai normatīvo aktu prasībām, Pasūtītājs to noraida. Šādā gadījumā Uzņēmējam ir pienākums atrast un piedāvāt Pasūtītājam citu apakšuzņēmēju un/vai personālu.
LĪGUMA GROZĪŠANAS UN IZBEIGŠANAS KĀRTĪBA 
Ja normatīvo aktu grozījumi paredzēs tādas normatīvo aktu izmaiņas, kuras liks Pusēm grozīt Līguma noteikumus, Puses vienosies par samērīgiem grozījumiem Līgumā vai par Līguma izbeigšanu.
Būtiski Līguma grozījumi ir pieļaujami jebkurā no šādiem gadījumiem:
veicot demontāžas darbus vai citus darbus, tika konstatēta nepieciešamība veikt izmaiņas būvdarbu apjomos un/vai veikt tādus darbus, kas netika iekļauti Tehniskajā specifikācijā, jo to nebija iespējams paredzēt;  
Pasūtītājs rakstveidā ir pieprasījis Uzņēmējam veikt tādus darbus, kas nav iekļauti un neizriet no Tehniskās specifikācijas, Līguma vai normatīvajiem aktiem, tomēr ir saprātīgi nepieciešami Pasūtītājam un var attiekties, piemēram, uz Objekta lietošanas funkcionāliem vai tehnoloģiskiem papildinājumiem, vai uzlabojumiem, vai ekspluatācijas izmaksas samazināšanu, risinājumu optimizāciju;
Būvdarbu apjoma izmaiņas un/vai papildus darbi izriet no Pasūtītāja konstatētām un atzītām kļūdām Būvniecības ieceres dokumentācijā un/vai BID izmaiņām; 
Līguma 12.3. punktā noteiktajā gadījumā.
Gadījumā, ja piedāvājumā Iepirkumā Uzņēmējs ir norādījis konkrētus materiālus un/vai iekārtas, tas ir tiesīgs būvdarbos izmantot ekvivalentus materiālus un/vai iekārtas, pirms tam veicot šādu materiālu un/vai iekārtu saskaņošanu ar Pasūtītāju un pierādot materiālu un/vai iekārtu ekvivalenci, kā arī iesniedzot pierādījumus, ka piedāvājumā Iepirkumā norādītos materiālus/iekārtas no Uzņēmēja neatkarīgu un objektīvu iemeslu dēļ nav iespējams iegādāties un saņemt vispār vai materiālu/iekārtu pasūtīšanas/piegādes grafikā norādītajos termiņos. Piedāvājumā Iepirkuma materiālu/iekārtu maiņu Uzņēmējs var piedāvāt arī gadījumā, ja no jauna piedāvātais materiāls/iekārta ir labāks par piedāvājumā Iepirkumā norādīto materiālu/iekārtu, pirms tam veicot šādu materiālu un/vai iekārtu saskaņošanu ar Pasūtītāju un pierādot materiālu un/vai iekārtu labākas īpašības. Ja šajā punktā norādītās maiņas rezultātā jaunpiedāvātie materiāli/iekārtas ir dārgāki nekā piedāvājumā Iepirkumā norādītie materiāli/iekārtas, izmaiņas Līgumcenā netiek veiktas. Ja jaunpiedāvātie materiāli/iekārtas ir lētāki nekā piedāvājumā Iepirkumā norādītie materiāli/iekārtas, Puses noslēdz vienošanos par Līgumcenas samazināšanu.
LĪGUMCENAS INDEKSĀCIJAS NOTEIKUMI
Indeksācijai tiek pakļauti Finanšu piedāvājuma tāmē noteiktie būvizstrādājumi, ja Latvijas Republikas Oficiālās statistikas portālā[footnoteRef:1] noteiktais indekss – “Būvniecības izmaksu indeksi pa objektu grupām un resursu veidiem (2021=100) 2015M01 - 2024M04”, rādītāji 2021=100, resursi “Būvmateriāli”, grupa “Nedzīvojamās ēkas” – pārsniedz 138,1 (bāzes indekss). [1:  https://data.stat.gov.lv/pxweb/lv/OSP_PUB/START__VEK__RC__RCB/RCB040m ] 

Indeksācijai tiek pakļauta Finanšu piedāvājuma tāmē noteiktā strādnieku darba alga (Finanšu piedāvājumā apzīmēta kā “darba alga”), ja Latvijas Republikas Oficiālās statistikas portālā[footnoteRef:2]  noteiktais indekss – “Būvniecības izmaksu indeksi pa objektu grupām un resursu veidiem (2021=100) 2015M01 - 2024M04”, rādītāji 2021=100, resursi “Strādnieku darba samaksa”, grupa “Nedzīvojamās ēkas” – pārsniedz 132,9 (bāzes indekss). [2:  https://data.stat.gov.lv/pxweb/lv/OSP_PUB/START__VEK__RC__RCB/RCB040m ] 

Indeksācijai tiek pakļauti Finanšu piedāvājuma tāmē noteiktie mehānismi, ja Latvijas Republikas Oficiālās statistikas portālā[footnoteRef:3] noteiktais indekss – “Būvniecības izmaksu indeksi pa objektu grupām un resursu veidiem (2021=100) 2015M01 - 2024M04”, rādītāji 2021=100, resursi “Izmaksas mašīnu un mehānismu uzturēšanai un ekspluatācijai”, grupa “Nedzīvojamās ēkas” –  pārsniedz 140,7 (bāzes indekss). [3:  https://data.stat.gov.lv/pxweb/lv/OSP_PUB/START__VEK__RC__RCB/RCB040m ] 

Indeksācijai tiek pakļauti Finanšu piedāvājuma tāmē noteiktie virsizdevumi, ja Latvijas Republikas Oficiālās statistikas portālā[footnoteRef:4] noteiktais indekss – “Būvniecības izmaksu indeksi pa objektu grupām un resursu veidiem (2021=100) 2015M01 - 2024M04”, rādītāji 2021=100, resursi “Būvniecība - pavisam”, grupa “Nedzīvojamās ēkas” –  pārsniedz 138,5 (bāzes indekss).  [4:  https://data.stat.gov.lv/pxweb/lv/OSP_PUB/START__VEK__RC__RCB/RCB040m ] 

Līguma 12.4.-12.7.punktos noteiktajos gadījumos Līguma 3.1.1.punktā noteiktā sākotnējā Līgumcena tiek pārskatīta šādā kārtībā: 
Līgumcena tiek pārskatīta ne biežāk kā 1 (vienu) reizi ceturksnī, ja tiek pārsniegts kāds no Līguma 12.4.-12.7.punktā noteiktajiem bāzes indeksiem. 
Piemaksas apmērs jeb korekcijas summa (turpmāk – Korekcijas summa) tiek aprēķināta, pamatojoties uz abpusēji parakstīto ikmēneša būvdarbu pieņemšanas-nodošanas aktos norādīto informāciju un piemērota atsevišķi katram no resursu veidiem atbilstoši Līguma 12.4.-12.7. punktā noteiktajam. Korekcijas summa katram ikmēneša būvdarbu pieņemšanas-nodošanas aktā norādītajam resursu veidam tiek aprēķināta, piemērojot šādu formulu:
		Korekcijas summa  
	=
	Līgumcenas daļa 
	x
	(
	Aktuālais indekss 
	-1)

	
	
	
	
	
	Bāzes indekss
	



Apzīmējumi: 

Korekcijas summa  – summa, par kādu tiek palielināta sākotnējā, Uzņēmēja Iepirkumā piedāvātā Līgumcena

Līgumcenas daļa   – ikmēneša būvdarbu pieņemšanas-nodošanas akta kopsavilkuma aprēķina vienības izmaksu summas atbilstoši resursu veidam: darba alga (euro), būvizstrādājumi (euro), mehānismi  (euro) vai virsizdevumi (euro) 

Bāzes indekss  - Līguma 12.4.- 12.7.punktā noteiktais bāzes indekss. 

Aktuālais indekss  – Latvijas Republikas Oficiālās statistikas portālā noteiktais aktuālais indekss attiecīgajā būvdarbu izpildes mēnesī par attiecīgo resursu – “Būvniecības izmaksu indeksi pa objektu grupām un resursu veidiem (2021=100) 2015M01 - 2024M01”rādītāji 2021=100:
a) resursam “Būvmateriāli”, grupai “Nedzīvojamās ēkas” – pielieto būvizstrādājumiem;
b) resursam “Strādnieku darba samaksa”, grupa “Nedzīvojamās ēkas” – pielieto darba algai;
c) resursam “Izmaksas mašīnu un mehānismu uzturēšanai un ekspluatācijai”, grupa “Nedzīvojamās ēkas” – pielieto mehānismiem;
d) resursam Būvniecība - pavisam”, grupa “Nedzīvojamās ēkas” – pielieto virsizdevumiem.



12.8.3.  Ja Latvijas Republikas Centrālās statistikas pārvaldes dati par šajā punktā noteikto indeksu jebkādu iemeslu dēļ nav pieejami vai pārstāja eksistēt, Līgumcena netiek pārskatīta.
12.8.4. Līgumcenas indeksāciju ierosina Uzņēmējs, iesniedzot Pasūtītājam Līguma noteikumiem atbilstošu aprēķinu. 
12.8.5. Par katru Līgumcenas pārskatīšanas reizi  starp Pusēm tiek parakstīta rakstveida vienošanās. Korekcijas summa tiek izmaksāta Uzņēmējam 1 (vienā) maksājumā 30 (trīsdesmit) dienu laikā no vienošanās abpusējās parakstītas dienas un Uzņēmēja rēķina saņemšanas. 
12.8.6. Līgumcenas pārrēķins netiek veikts gadījumos, ja Uzņēmējs bez pamatojoša iemesla kavējis Līgumā 4.1.punktā noteikto Darbu izpildes termiņu vai jebkurus Līgumā 4.2. apakšpunktos noteiktos Darbu izpildes starptermiņus. Šādā gadījumā indeksācija netiek veikta sākot ar mēnesi, kurā tika pārkāpti iepriekš minētie termiņi. 
12.8.7. Maksimālais sadārdzinājuma apmērs var netikt sasniegts, bet, ja tas tiks pārsniegts, tad tas ir Uzņēmēja risks un netiks kompensēts. 
12.8.8. Tiek indeksēta tikai sākotnējā Iepirkumā piedāvātā Uzņēmēja Līgumcena. Cenas par tādiem papildus darbiem, kuru vienības izmaksas nav noteiktas sākotnējā, Uzņēmēja Iepirkumā piedāvātā Finanšu piedāvājuma tāmē, ja tādas radīsies, netiks indeksētas.  
Jebkurā Līguma 12.2.-12.8.punktā minētajā gadījumā Līgumcena nepārsniedz 25% (divdesmit piecus procentus) no Līguma 3.1.punktā noteiktās sākotnējās, Uzņēmēja Iepirkumā piedāvātās Līgumcenas, ievērojot, ka Līgumcenas indeksācijas gadījumā maksimālais Līgumcenas pieaugums nepārsniedz 10 % (desmit procentus). Lai izvairītos no domstarpībām, Puses apliecina, ka Uzņēmējam nav tiesiska pamata vienpusēji atkāpties no Līguma gadījumā, ja Līgumā noteiktajos gadījumos sadārdzinājuma apmērs un/vai papildus darbu un/vai būvdarbu apjoma izmaiņu vērtība pārsniegs šajā punktā noteikto Līgumcenas pieauguma limitu. 
Līgumā noteiktie Darbu izpildes termiņi var tikt grozīti jebkurā no turpmāk norādītajiem gadījumiem:
netiek ievērots normatīvajos aktos noteiktais termiņš valsts, pašvaldības iestāžu vai kapitālsabiedrību atbildes/saskaņojuma/akcepta sniegšanai, un šo apstākļu iestāšanās nav saistīta ar Uzņēmēja darbību vai bezdarbību. Šādā gadījumā Darbu izpildes termiņš tiek pagarināts par laika periodu, par kādu tiek pārsniegts normatīvajos aktos noteiktais termiņš attiecīgās darbības veikšanai;
no Uzņēmēja neatkarīgu iemeslu dēļ Pasūtītājs apturēja Līguma un/vai Darbu izpildi. Šādā gadījumā Līguma izpildes termiņš tiek pagarināts par laika periodu, par kādu Pasūtītājs apturēja Darbus;
Uzņēmējs nevar izpildīt Līgumu, jo netiek pildītas līguma, kas noslēgts starp Pasūtītāju un citu subjektu, saistības, un minētais tieši ietekmē Uzņēmēja ar Līgumu uzņemto pienākumu izpildi;
Līguma izpildes termiņa pagarinājums nepārprotami saistīts ar trešo personu rīcību, kuru Līguma slēgšanas brīdi Puses nevarēja prognozēt;
Pasūtītājam ir nepieciešami papildus darbi un to izpildei ir nepieciešams papildus termiņš.
Puse, kura ierosina izmaiņas, iesniedz otrai Pusei rakstveida iesniegumu ar pamatojumu, pamatojoties uz ko Puses lemj par izmaiņu pieļaujamību.
Pusēm par Līguma grozījumiem jāslēdz rakstveida vienošanās. Ja Puses nevar vienoties, paliek spēkā Līguma noteikumi. 
Puses var izbeigt Līgumu jebkurā brīdī, par to savstarpēji rakstveidā vienojoties.
Pasūtītājs ir tiesīgs vienpusēji atkāpties no Līguma, rakstveidā paziņojot par to Uzņēmējam, jebkurā zemāk minētajā gadījumā: 
Uzņēmējs bez pamatota iemesla vai tas nav saskaņots ar pasūtītāju kavē kādu no Līgumā 4.2.punktā noteiktajiem Darbu izpildes starptermiņiem ilgāk par 60 (sešdesmit)  dienām;
Uzņēmējs ir pieļāvis Līguma vai tā pielikumu (t.sk. Tehniskās specifikācijas), normatīvo aktu vai citu tiesību aktu pārkāpumu, ko Pasūtītājs uzskata par būtisku;
Uzņēmējs veic būvdarbus neatbilstošā kvalitātē;
Uzņēmējs bez pamatojoša iemesla pārtrauca Darbu izpildi;
Uzņēmējs nav savlaicīgi un pienācīgi izpildījis Līguma prasības par apdrošināšanas polišu un/vai apdrošināšanas prēmijas samaksu apliecinošu dokumentu iesniegšanu un/vai spēkā esamību;
Ja ir iestājies PIL 42.panta septītās daļas 1.punktā noteiktais gadījums;
Uzņēmējs ir izslēgts no Būvkomersantu reģistra;
ir pieņemts tiesas lēmums par Uzņēmēja maksātnespēju, Uzņēmējam piemērots tiesiskās aizsardzības process, vai Uzņēmējs uzsācis likvidāciju;
ir apturēta Uzņēmēja saimnieciskā darbība ilgāk par 30 (trīsdesmit) dienām un minētais apgrūtina Uzņēmēja spēju pienācīgi izpildīt Līgumā noteiktās saistības;
pret Uzņēmēju tiesā vai šķīrējtiesā celta mantiska rakstura prasība un/vai Uzņēmējam vai attiecībā uz tā mantu un/vai darbībām piemēroti jebkādi piespiedu līdzekļi administratīvā vai kriminālprocesa ietvaros. 
Pasūtītājs izbeidz Līgumu jebkurā no Līguma 12.14.1.-12.14.7.punktiem, Uzņēmējs pēc Pasūtītāja pieprasījuma un Pasūtītāja noteiktajā termiņā maksā Pasūtītājam līgumsodu 10% (desmit procentu) apmērā no Līgumcenas.
Pasūtītājam ir tiesības vienpusēji atkāpties no Līguma, paziņojot par to Uzņēmējam rakstveidā vismaz 30 (trīsdesmit) dienas iepriekš, ja Pasūtītājam zuda nepieciešamība pēc Darbiem vai Pasūtītāja nepietiekoša finansējuma gadījumā, vai iestājies jebkāds cits notikums vai apstāklis, kas saprātīgi izslēdz iespēju Pasūtītājam turpināt no Līguma izrietošās tiesiskās attiecības. Šādā gadījumā Pasūtītājs veic maksājumu Uzņēmējam par Uzņēmēja veiktajiem un Pasūtītāja pieņemtajiem Darbiem.
Līgums tiek uzskatīts par izbeigtu 7.(septītajā) dienā no Pasūtītāja paziņojuma nosūtīšanas, ja Pasūtītājs paziņojumā nav norādījis citu termiņu. Paziņojums par Līguma izbeigšanu var tikt nosūtīts uz Uzņēmēja Līgumā norādīto e-pasta adresi. 
Uzņēmējs ir tiesīgs vienpusēji atkāpties no Līguma, par to rakstveidā paziņojot Pasūtītājam 10 (desmit) darba dienas iepriekš, ja Pasūtītājs ilgāk kā 30 (trīsdesmit) dienas un bez pamatota iemesla kavē Līgumā 3.4.punktā vai 3.7.punktā noteikto samaksas termiņu un Uzņēmējs par to rakstiski ir informējis Pasūtītāju, bet Pasūtītājs to nav novērsis.
Ja Līgums tiek izbeigts pirms termiņa, Uzņēmēja pienākums ir  atbrīvot Objektu un Būvobjektu Pasūtītāja noteiktajā termiņā, bet ne vēlāk kā 20 (divdesmit) darba dienu laikā no Pasūtītāja paziņojuma nosūtīšanas dienas. Uzņēmējs atbrīvo Objektu un Būvobjektu no Uzņēmējam piederošā inventāra, darbarīkiem, būvgružiem, piesaistīto apakšuzņēmēju un personāla mantām,  Darbu laikā radītiem netīrumiem un nosmērējumiem u.tml. Pretējā gadījumā Uzņēmēja lietas tiks uzskatītas par pamestu mantu, un Pasūtītājs būs tiesīgs rīkoties ar tām pēc saviem ieskatiem. Šajā gadījumā Uzņēmējam jāatlīdzina Pasūtītājam visi izdevumi, kas būs saistīti ar Objekta atbrīvošanu. Uzņēmējam jānodod visas atslēgas un citas lietas Pasūtītājam, kā arī jānodod Pasūtītājam visa ar Būvdarbu izpildi saistītā dokumentācija. Uzņēmējam jānodrošina, ka Uzņēmēja iesaistītie darbinieki pamet Pasūtītāja telpas un Būvobjekta teritoriju. Pretējā gadījumā Uzņēmēja lietas tiks uzskatītas par pamestu mantu, un Pasūtītājs būs tiesīgs rīkoties ar tām pēc saviem ieskatiem. Šajā gadījumā Uzņēmējam jāatlīdzina Pasūtītājam visi izdevumi, kas būs saistīti ar Būvobjekta atbrīvošanu.   
Ja Līgums ir izbeigts pirms termiņa neatkarīgi no tā izbeigšanās iemesliem Uzņēmēja vainas dēļ vai Līguma 12.4.punktā noteiktajos gadījumos, Uzņēmējs nav tiesīgs pieprasīt no Pasūtītāja jebkādu zaudējumu atlīdzību, kompensācijas, izdevumu un izmaksu atlīdzināšanu, līgumsodu un jebkādu citu naudas summu samaksu.
Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas. 
Ja Uzņēmējs tiek pakļauts sankcijām un Uzņēmējs neizpilda Līgumā noteiktās saistības, Pasūtītājam pret Uzņēmēju ir maksājuma atprasīšanas tiesība par laika periodu no sankciju spēkā stāšanās dienas līdz Līguma izbeigšanas dienai.
Ja Līgums tiek izbeigts pirms Līguma termiņa un Uzņēmējs ir saņēmis avansu par Līguma summas daļu, kura nav dzēsta atbilstoši Līguma 3.11.punktam, Uzņēmējs atlīdzina Pasūtītājam saņemtos maksājumus Pasūtītāja noteiktajā kārtībā, apjomā un termiņā.
ATBILDĪBA
Par Līguma 4.1. punktā noteikto Darbu izpildes gala termiņa kavējumu Pasūtītājam ir tiesības piemērot Uzņēmējam līgumsodu 0,1% apmērā no kopējās Līgumcenas par katru nokavēto dienu, bet ne vairāk kā 10 % no Līgumcenas. 
Ja Uzņēmējs kavē kādu no Līguma 4.2.1. – 4.2.5.punktā noteiktajiem Darbu izpildes starptermiņiem, Pasūtītājam ir tiesības piemērot Uzņēmējam vienreizēju līgumsodu 3000,00 EUR (trīs tūkstoši euro, 00 centi) apmērā par katru konstatēto gadījumu. 
Ja Uzņēmējs kavē kādu no Līguma 4.2.6. – 4.2.7.punktā noteiktajiem Darbu izpildes starptermiņiem, Pasūtītājam ir tiesības piemērot Uzņēmējam līgumsodu 2000,00 EUR (divi tūkstoši euro, 00 centi) apmērā par katru kavējuma dienu. 
Par jebkura no Līguma 5.4.punktā vai 12.19.punktā noteiktā pienākuma neizpildi Pasūtītājam ir tiesības piemērot Uzņēmējam līgumsodu 1000,00 EUR (viens tūkstotis euro, 00 centi) apmērā par katru kavēto dienu. 
Par vispārpieņemto Darba aizsardzības noteikumu[footnoteRef:5], tai skaitā, Līguma 7.2.13.punkta un 7.2.14. punkta pārkāpumu Pasūtītājam ir tiesības piemērot Uzņēmējam vienreizēju līgumsodu 5000,00 EUR (pieci tūkstoši euro, 00 centi) par katru konstatēto gadījumu. [5:  2003.gada 25. februāra Ministru kabineta noteikumi Nr.92 “Darba aizsardzības prasības, veicot būvdarbus”] 

Par Līguma 7.2.17.punktā noteiktā termiņa kavējumu Pasūtītājam ir tiesības piemērot vienreizēju līgumsodu 300,00 EUR (trīs simti euro, 00 centi) apmērā par katru konstatēto gadījumu. 
Par jebkuru no Līguma 7.2.35.punktā, 7.2.37.punktā, 7.2.42.punktā  noteiktā pienākuma neizpildi Pasūtītājam ir tiesības piemērot Uzņēmējam vienreizēju līgumsodu 500,00 EUR (pieci simti euro, 00 centi) apmērā par katru konstatēto gadījumu. 
Par Līguma 3.4.punktā vai 3.7.punktā noteiktā maksājuma kavējuma termiņiem bez pamatota iemesla Uzņēmējam ir tiesības piemērot Pasūtītājam līgumsodu 0,1% apmērā no kavētās nesamaksātās summas par katru nokavēto dienu, bet ne vairāk kā 10% (desmit) procentus no pamatparāda. Papildus augstāk minētajam nosacījumam Uzņēmējs līgumsodu var prasīt tikai gadījumā, ja Uzņēmējs rakstiski ir informējis Pasūtītāju par rēķina neapmaksu, bet Pasūtītājs to nav novērsis.
Laikā, kad Uzņēmēja saimnieciskā darbība ir apturēta, Pasūtītājam līgumsods netiek aprēķināts.
Uzņēmēja ir atbildīgs par savas darbības un/vai bezdarbības rezultātā trešajām personām nodarītiem zaudējumiem. Pretenziju no trešajām personām saņemšanas gadījumā Uzņēmējs tieši uzņemas atbildību un risina tiesiskos strīdus.
Uzņēmējs ir atbildīgs par savu darbinieku un apakšuzņēmēju darba kvalitāti un izpildes termiņiem, ja Darbu izpildē tiek piesaistīti apakšuzņēmēji.
Uzņēmējs ir atbildīgs par visiem zaudējumiem, kas Pasūtītājam radās Uzņēmēja darbības vai bezdarbības dēļ (tostarp, ja Uzņēmējs pilnībā vai daļēji neizpilda savas Līguma saistības), un apņemas kompensēt zaudējumus Pasūtītāja noteiktajā termiņā, kārtībā un apmērā.
Līgumsoda samaksa neatbrīvo vainīgo Pusi no turpmākas saistību izpildes, ja vien Puses konkrētajā gadījumā nevienojas savādāk.
NEPĀRVARAMA VARA 
Puses tiek atbrīvotas no atbildības par Līguma saistību neizpildi, ja to cēlonis ir nepārvarama vara, kuru attiecīgā Puse (vai abas Puses) nevarēja ne paredzēt, ne novērst, ne ietekmēt un par kuru rašanos Puses nav atbildīgas, un kura iestāšanās nav saistīta ar Puses saistību neizpildi vai nevērību. Par šādiem apstākļiem atzīstamas stihiskas nelaimes un dabas katastrofas, kara darbība, blokāde, civiliedzīvotāju nemieri, kuru rezultātā Līguma izpilde ir neiespējama. Puses noteikti neatzīst par nepārvaramo varu kāda materiāla vai cita būvizstrādājuma neesamību vai trūkumu (deficītu) Latvijas tirgū vai to sadārdzinājumu. 
Puse, kuru Līguma ietvaros ietekmē nepārvaramas varas apstākļi, nekavējoties par to informē otru Pusi. Pasūtītājs ir tiesīgs neatzīt Uzņēmēja norādīto apstākli par nepārvaramu varu, ja nepārvarama vara konkrētajā gadījumā neietekmē Līguma izpildi. 
Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darba dienu laikā, attiecīgā Puse netiek atbrīvota no Līguma saistību izpildes.
Ja nepārvaramas varas apstākļi turpinās ilgāk nekā 30 (trīsdesmit) dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
PAZIŅOŠANAS KĀRTĪBA
Ja Uzņēmēja ieskatā ir iestājies kāds no Līgumā paredzētajiem apstākļiem, kas dod tiesību Uzņēmējam uz Līguma grozījumiem, Uzņēmēja pienākums ir ne vēlāk kā 14 (četrpadsmit) dienu laikā no attiecīgā apstākļa iestāšanās brīža rakstveidā vērsties pie Pasūtītāja ar attiecīgo lūgumu. Ja Uzņēmēja ieskatā ir iestājies kāds no Līgumā paredzētajiem apstākļiem, kas dod tiesības Uzņēmējam uz Darba izpildes termiņa pagarinājumu, Uzņēmējs lūgumā norāda dokumentāri pierādāmus apstākļus, kas Uzņēmēja ieskatā dod tam tiesības uz termiņa pagarinājumu saskaņā ar Līguma noteikumiem, šo apstākļu ietekmi uz Līguma izpildi, termiņiem un, ja iespējams, norāda nepieciešamo termiņa pagarinājuma periodu, iesniedzot koriģētu Darbu izpildes grafiku.
Rakstveida lūgumā Uzņēmējs detalizēti norāda apstākļus, kas Uzņēmēja ieskatā dod tam tiesības prasīt atbilstošus Līguma grozījumus. Uzņēmējam nav tiesību lūgt Pasūtītāju grozīt Līguma noteikumus vai nosacījumus, ja Uzņēmējs šajā nodaļā  noteiktajā kārtībā un termiņā nav iesniedzis Pasūtītājam atbilstošu rakstveida paziņojumu.
Lai izvairītos no domstarpībām, Puses vienojas, ka Pasūtītājam ir tiesības nevis pienākums veikt attiecīgos Līguma grozījumus. Puses var vienoties par Līguma grozījumiem arī tad, ja netiek ievērota šajā nodaļā noteiktā paziņošanas kārtība, bet tikai gadījumā, ja Pasūtītājs to uzskata par nepieciešamu un pamatotu. 
	Visi ar Līguma izpildi saistītie paziņojumi tiek sūtīti uz Pasūtītāja norādītās kontaktpersonas e pasta adresi un uz rsu@rsu.lv. Pretējā gadījumā Uzņēmēja paziņojumi var tikt uzskatīti par nesaņemtiem.
FIZISKO PERSONU DATU APSTRĀDE UN KONFIDENCIALITĀTE
Ja Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Dati), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot Eiropas Parlamenta un Padomes 2016.gada 27.aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Regula) un citos spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto.
Katrai Pusei ir pienākums Līguma ietvaros īstenot atbilstošus tehniskus un organizatoriskus drošības pasākumus attiecībā uz datu drošību, ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes risku attiecībā uz fizisku personu tiesībām un brīvībām, lai nodrošinātu tādu drošības līmeni, kas atbilst riskam, kā arī spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem. Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.
CITI NOTEIKUMI
Līgums stājas spēkā ar tā abpusējas parakstīšanas dienu un ir spēkā līdz saistību pilnīgai izpildei. 
Līgums pilnībā apliecina Pušu vienošanos. Nekādi mutvārdos izteikti papildinājumu netiek uzskatīti par Līguma noteikumiem. Jebkuri Līguma grozījumi un papildinājumi ir jānoformē rakstveidā, tie ir jāparaksta abām Pusēm, jāpievieno Līgumam, un tie ir uzskatāmi par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē. Elektroniskie paziņojumi uz Pušu norādītajiem e-pastiem, uzskatāmi par paziņotiem 2. (otrajā) darba dienā pēc to nosūtīšanas.
Kā atbildīgo un pilnvaroto personu par Līguma izpildi, Darbu pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē _____________ (jānorāda Pasūtītāja kontaktpersona), tālr.___________, e-pasta adrese ______________) un tās aizvietotāju prombūtnē ______________, tālr. _____________,  e‑pasta adrese________________ , un no Uzņēmēja puses Uzņēmējs nozīmē___________, tālr.____________, e‑pasta adrese__________, izmaiņu personālsastāvā gadījumā vienpusēji informējot otru Pusi. Pasūtītāja izejošā korespondence var tikt sūtīta Uzņēmējam arī no e-pasta adreses _________, savukārt Uzņēmējam nav tiesību sūtīt korespondenci uz iepriekš norādīto adresi. 
Puses strīdus risina savstarpēju sarunu ceļā. Ja šādā veidā vienošanos panākt nav iespējams, Puses strīdu risina atbilstīgi normatīvajiem aktiem. Neskatoties uz jebkāda strīda pastāvēšanu vai uzsāktu tiesvedību, Uzņēmēja pienākums ir turpināt pienācīgi un godprātīgi izpildīt Darbus un citus Līgumā paredzētos un no tā izrietošos pienākumus, ja Pasūtītājs nenosaka citādi.
Līguma izpildē tiek piemēroti normatīvie akti un strīdi tiek risināti Latvijas Republikas tiesās.
Līgums sastādīts latviešu valodā, uz ___ (___) lapām un parakstīts elektroniski. Pusēm ir pieejams abpusēji parakstīts Līgums elektroniskā formātā. 
Ja tiek konstatētas neskaidrības vai pretrunas starp Līguma noteikumiem un Līguma pielikumiem, tad piemērojams ir punkts vai dokuments, kurš paredz lielāku darbu apjomu un augstākas prasības Uzņēmējam, kā arī kurš Pasūtītājam uzliek mazāku pienākumu apjomu vai piešķir tam lielākas tiesības un Uzņēmējam nav tiesību atsaukties uz jebkādu šādas pretrunīgas informācijas ietekmi uz Pakalpojuma izpildi, kvalitāti, termiņiem, Līgumcenu u.tml.
Līgumam tā noslēgšanas brīdī ir šādi pielikumi, kas ir šī Līguma neatņemamas sastāvdaļas:
1. pielikums: Sākotnējais būvdarbu pieņemšanas-nodošanas akta paraugs uz 1 (vienas) lapas;
2. pielikums: Galīgais būvdarbu pieņemšanas-nodošanas akta paraugs uz 1 (vienas lapas;
3. pielikums: Līgumsaistību izpildes nodrošinājuma paraugs uz 1 (vienas) lapas;
4. pielikums: Tehniskā specifikācija ar pielikumiem, 
5. pielikums: Finanšu piedāvājums, 1 (viena) datne xls formātā; 
6. pielikums: Darbu izpildes grafiks, 1 (viena) datne xls formāta;
7. pielikums: Naudas plūsmas grafiks  1 (viena) datne xls formāta;
8. pielikums: _______________________ papildināt atkarībā no pielikumu skaita;
9. pielikums: Būvniecības ieceres dokumentācija - tiks nodota Uzņēmējam atsevišķi, piešķirot Uzņēmējam BIS piekļuvi). 
PUŠU REKVIZĪTI UN PARAKSTI
	PASŪTĪTĀJS
	UZŅĒMĒJS

	Rīgas Stradiņa universitāte
Reģ. Nr. 90000013771
Dzirciema iela 16, Rīga, LV 1007
Banka: A/S “Swedbank”
SWIFT:  HABALV22
Konts: LV02HABA0551000376050
Banka: A/S “SEB banka”
S.W.I.F.T. UNLALV2X
Konts: LV28UNLA0050013752619

Amats                              
Vārds, uzvārds
_________________
(paraksts)
	UZŅĒMĒJA NOSAUKUMS
Reģ. Nr.______________
Juridiskā adrese: _______________
Banka: _______________
SWIFT: ______________
Konts: _______________




Amats
Vārds, uzvārds
________________
(paraksts)





ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 



1.PIELIKUMS 
pie Līguma par_____________
Rīgā, DATUMU SKATĪT LAIKA ZĪMOGĀ 
SĀKOTNĒJAIS DARBU PIEŅEMŠANAS - NODOŠANAS AKTS (PARAUGS)
Rīgas Stradiņa universitāte, reģistrācijas Nr.90000013771 (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), juridiskā adrese juridiskā adrese Dzirciema iela 16, Rīga, LV-1007  (turpmāk – Pasūtītājs), kuru uz ___________(jānorāda tiesiskais pamats) pārstāv_____________ (amats, vārds, uzvārds) no vienas puses,
un
Uzņēmēja nosaukums, reģistrācijas Nr.____________, juridiskā adrese______________ (turpmāk – Uzņēmējs), kuru uz _____________ (jānorāda tiesiskais pamats) pamata pārstāv tās________________ (amats, vārds, uzvārds), 
no otras puses (turpmāk – abi kopā un katrs atsevišķi Puse/-s), 
Ņemot vērā to, ka:
- (datums) Puses noslēdza līgumu Nr._______ par____________(turpmāk – Līgums);
- Uzņēmējs ir pabeidzis __________________, izņemot Objekta nodošanu ekspluatācijā,
1. Uzņēmējs, ar šo pieņemšanas-nodošanas aktu (turpmāk – Akts), nodod, bet Pasūtītājs pieņem____________ jānorāda būvdarbu veids 
2. Uzņēmējs, parakstot Aktu, apliecina, ka tam nav pretenziju pret Pasūtītāju saistībā ar Līguma izpildi;
3. Uzņēmējs ar Aktu nodod Pasūtītājam sekojošus dokumentus:
· [uzskaitījums]
4. Cita informācija – 
5. Šajā Aktā lietotajiem terminiem ir tāda pati nozīme kā Līgumā.
6. Šis Akts ir parakstīts ar drošu elektronisko parakstu un ir pieejams katrai Pusei.

	PASŪTĪTĀJS
	UZŅĒMĒJS

	Rīgas Stradiņa universitāte

Amats
Vārds Uzvārds
__________________________
                            (paraksts)
	(Nosaukums atbilstoši)

Amats
Vārds Uzvārds
__________________________
                              (paraksts)




ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 



2.PIELIKUMS 
pie Līguma par_____________	 
Rīgā, DATUMU SKATĪT LAIKA ZĪMOGĀ 
GALĪGAIS BŪVDARBU PIEŅEMŠANAS - NODOŠANAS AKTS (PARAUGS)
Rīgas Stradiņa universitāte, reģistrācijas Nr.90000013771 (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), juridiskā adrese juridiskā adrese Dzirciema iela 16, Rīga, LV-1007  (turpmāk – Pasūtītājs), kuru uz ___________(jānorāda tiesiskais pamats) pārstāv_____________ (amats, vārds, uzvārds) no vienas puses,
un
Uzņēmēja nosaukums, reģistrācijas Nr.____________, juridiskā adrese______________ (turpmāk – Uzņēmējs), kuru uz _____________ (jānorāda tiesiskais pamats) pamata pārstāv tās________________ (amats, vārds, uzvārds), 
no otras puses (turpmāk – abi kopā un katrs atsevišķi Puse/-s), 
Ņemot vērā to, ka:
- (datums) Puses noslēdza līgumu Nr._______ par ___________(turpmāk – Līgums);
- Stājās spēkā Būvvaldes ______(datums) akts Nr.________ par Objekta pieņemšanu ekspluatācijā;
- Uzņēmējs ir pilnībā pabeidzis būvdarbus,
Uzņēmējs, ar šo Galīgo būvdarbu pieņemšanas-nodošanas aktu (turpmāk – Akts), nodod, bet Pasūtītājs pieņem____________ jānorāda būvdarbu veids 
1. Puses apliecina, ka Uzņēmējs saskaņā ar Līgumu un tā pielikumiem Pasūtītāja interesēs ir izpildījis būvdarbus pilnā apjomā, būvdarbi ir izpildīti labā kvalitātē un atbilst Līguma un tā pielikumu noteikumiem.
2. Uzņēmējs, parakstot Aktu, apliecina, ka tam nav pretenziju pret Pasūtītāju saistībā ar Līguma izpildi.
3. Puses konstatē, ka saskaņā ar Līguma ____. punktu par būvdarbu izpildi Pasūtītājs apņēmies samaksāt Uzņēmējam ___ EUR (___________) bez PVN. Būvdarbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
4. Puses apliecina, ka Uzņēmējs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
5. Uzņēmējs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
6. Būvdarbu pabeigšanas datums ir 20__. gada _____. ________.
7. Saskaņā ar Līguma ___. punktu Pasūtītājs no Uzņēmējam izmaksājamās summas veic līgumsoda ieturējumu _________ EUR (___________EUR un ___ centi) (ja attiecināms).
Cita informācija - 
Šajā Aktā lietotajiem terminiem ir tāda pati nozīme kā Līgumā.
Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 4. un 5. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts (ja tādi ir). 
8. Uzņēmējs ar Aktu nodod Pasūtītājam sekojošus dokumentus:
-[uzskaitījums]


UZŅĒMĒJS					PASŪTĪTĀJS

______________________________	_________________________________
(kontaktpersona/pilnvarotā persona)		(kontaktpersona/pilnvarotā persona)









































3.PIELIKUMS
pie Līguma par_____________

LĪGUMA IZPILDES/ AVANSA/GARANTIJAS LAIKA NODROŠINĀJUMS (PARAUGS)

Rīgā, DATUMU SKATĪT LAIKA ZĪMOGĀ 
Adresāts:	Rīgas Stradiņa universitātei
Reģ.Nr.:	90000013771
Adrese: 	Dzirciema iela 16, Rīga, LV-1007
Līgums Nr.	_______________________

PAMATOJOTIES UZ TO, ka _____________ (Uzņēmēja nosaukums), reģistrācijas Nr.____________ (turpmāk – Uzņēmējs) ir ieguvis tiesības un uzņēmies Rīgas Stradiņa universitātei, Reģ.Nr. 90000013771, adrese: Dzirciema iela 16, Rīga, LV-1007 (turpmāk – Pasūtītājs) sniegt ___________________ (jānorāda būvdarbu veids veids)  saskaņā ar 20___.g. ___. ____________, ______ Līgumu Nr. ________ (turpmāk – Līgums) atbilstoši iepirkumā „________________” iesniegtajam piedāvājumam, 
PAMATOJOTIES UZ TO, ka Līgumā ir norādīts, ka 
-Uzņēmējs iesniedz Pasūtītājam Līguma (Darbu) izpildes nodrošinājumu ___% (summa vārdiem) apmērā no Līgumcenas kā nodrošinājumu Uzņēmēja Līgumā noteikto saistību izpildei 
vai
-Uzņēmējs pabeidza Darbus un iesniedz Pasūtītājam Garantijas laika garantijas nodrošinājumu ___% (summa vārdiem) apmērā no Līgumcenas kā nodrošinājumu Uzņēmēja Līgumā noteikto saistību izpildei,
Vai
-Uzņēmējs iesniedz ar Pasūtītāju saskaņotu attiecīgā avansa izpildes nodrošinājumu atbilstoši Līguma 3.9.3.punkta nosacījumiem, ja to pieprasa;
UN TĀ KĀ MĒS esam piekrituši dot Uzņēmējam Līguma izpildes nodrošinājumu,
MĒS, _____________________________ (līguma izpildes nodrošinājuma izsniedzēja nosaukums, reģistrācijas numurs un adrese) apstiprinām, ka mēs galvojam Pasūtītājam par Uzņēmēja savlaicīgu un pienācīgu Līguma saistību izpildi un uzņemamies saistības attiecībā pret Pasūtītāju par summu ___________________ (summa vārdos un skaitļos).
Mēs apņemamies, saņemot Pasūtītāja pirmo rakstisko pieprasījumu, kurā minēts, ka Uzņēmējs nav izpildījis Līguma saistības un ir iestājies kāds no Līgumā minētajiem gadījumiem, bez iebildumiem izmaksāt prasīto summu kopējās Līguma izpildes / avansa / garantijas laika summas ietvaros.
Jebkura prasība saistībā ar šo Līguma izpildes nodrošinājumu ir rakstveidā jānosūta uz norādīto uz e‑pasta adresi  ____________, parakstot dokumentu ar drošu elektronisko parakstu. 
Maksājums tiks veikts 5 (piecu) darba dienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas. Uzņēmēja vai finanšu institūcijas izvirzītās pretenzijas, kā arī nekādi citi faktori nevar būt par iemeslu maksājuma aizkavēšanai.

Mēs neaizkavēsim maksājumu, un nekādā gadījumā neatkāpsimies no pienākuma veikt maksājumu. Par maksājuma izpildi mēs rakstiski informēsim Pasūtītāju, cik vien ātri tas būs iespējams.

Šis Līguma izpildes /Avansa/Garantijas laika nodrošinājums ir spēkā līdz __________________ (termiņš nosakāms atbilstoši Līguma noteikumiem).
Par nodrošinājuma anulēšanu vai jebkādām būtiskām izmaiņām tajā apdrošinātājs rakstveidā paziņo Pasūtītājam vismaz 30 (trīsdesmit) dienas iepriekš. Līguma izpildes nodrošinājuma saistības nevar tikt ierobežotas, atceltas vai grozītas par sliktu Pasūtītājam, balstoties uz citiem dokumentiem, interpretācijām vai citiem faktoriem. 

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

